cyanic-selkie/wikianc huggingface dataset:
ଆଞ୍ଜିଓଟେନସିନ୍-ରୂପାନ୍ତରକାରୀ-ଏନଜାଇମ ଅବରୋଧକ
ଏସିଇ ଇନହିବିଟରଗୁଡିକ ସାଧାରଣତଃ ଭଲ ଭାବରେ ସହ୍ୟ କରିହୁଏ ଏବଂ ପ୍ରଭାବଶାଳୀ ହୁଏ | ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ମୁଣ୍ଡ ହାଲୁକା ଲାଗିବା, ନିମ୍ନ ରକ୍ତଚାପ, ବୃକ୍‌କ କାର୍ଯ୍ୟ ହ୍ରାସ ଏବଂ ରକ୍ତରେ ଉଚ୍ଚ ପୋଟାସିୟମ ସ୍ତର ହୋଇପାରେ | ବୃକ୍‌କ ଧମନୀ ସଙ୍କୋଚନ ରୋଗୀଙ୍କର ସାଧାରଣତଃ ବୃକ୍‌କ କାର୍ଯ୍ୟ କ୍ଷମତା କମିଯାଏ | ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ | ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ | ଆଞ୍ଜିଓଟେନସିନ-ରୂପାନ୍ତରକାରୀ-ଏନଜାଇମର କାର୍ଯ୍ୟକୁ ଅବରୋଧ କରିବାରୁ ଆଞ୍ଜିଓଟେନସିନ ୨ ସ୍ତର କମିଯିବା ଫଳରେ କାର୍ଯ୍ୟକ୍ଷମ ହୁଏ ।  ଆଞ୍ଜିଓଟେନସିନ ସ୍ତର କମିଯିବାରୁ ରକ୍ତନଳୀ ସ୍ଫିତ ହୋଇଯାଏ; ଫଳରେ ବୃକ୍‌କଦ୍ୱାରା ଜଳ ଏବଂ ସୋଡିୟମ ଅଧିକ ମୁକ୍ତ ହୁଏ | ବୃକ୍‌କରେ ଗୁରୁତର ବିଫଳତା ଥିଲେ କିମ୍ବା ଆଞ୍ଜିଓନିଉରୋଟିକ ଏଡିମା ଇତିହାସ ଥିଲେ ଏହି ଔଷଧ ଦିଆଯାଏ ନାହିଁ | ଏସିଇ ଇନହିବିଟର କାର୍ଯ୍ୟ ନିରୁପଣ କରିବା ପାଇଁ ଏହା ଆରମ୍ଭ କରିବାର ଏକ ସପ୍ତାହ ପରେ କିମ୍ବା ଏହାର ମାତ୍ରା ବଦଳାଇବା ପରେ ବୃକ୍‌କ ପରୀକ୍ଷା (କିଡନି ଫଙ୍କସନ ଟେଷ୍ଟ) କରାଯାଏ ।
୧୯୮୧ ମସିହାରେ ପ୍ରଥମେ ଡାକ୍ତରୀ ବ୍ୟବହାର ନିମନ୍ତେ କାପ୍ଟୋପ୍ରିଲ ବ୍ୟବ‌ହାର କରାଯାଇଥିଲା । ୨୦୨୧ ମସିହାରୁ ସାଧାରଣ ଭାବରେ ଏହା ବ୍ୟବହୃତ ହେଉଛି । ଯୁକ୍ତରାଷ୍ଟ୍ର ଆମେରିକାରେ ଏହା ଉଚ୍ଚ ରକ୍ତ ଚାପ ପାଇଁ ଏକ ପ୍ରଥମ ଧାଡି ଚିକିତ୍ସାର ମାନ୍ୟତା ପାଇଛି ଯାହା ସହିତ କ୍ୟାଲସିସମ ଚ୍ୟାନେଲ ଅବରୋଧକ, ଥିଆଜାଇଡ ଡାଇୟୁରେଟିକ ଏବଂ ଆଞ୍ଜିଓଟେନସିନ ରିସେପ୍ଟର ବ୍ଲକର ବ୍ୟବ‌ହୃତ ହେଉଛି । ଏହି ଔଷଧ ଗୁଡ଼ିକ ମହଙ୍ଗା ନୁହେଁ ଓ ଜେନେରିକ ଔଷଧ ଭାବରେ ଉପଲବଧ ଅଛି ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଅଙ୍ଗ ନଦୀ
ଅଙ୍ଗ ନଦୀର ଜଳଗ୍ରହଣ ଅଞ୍ଚଳ ପ୍ରାୟ ୫.୧୨୮ ବର୍ଗ କିଲୋମିଟର ।
ଆଧାର
ଶ୍ରେଣୀ:ଓଡ଼ିଶାର ନଦୀଗୁଡ଼ିକ
ୱୁନା ଭେଙ୍କଟ ବରାହ ବୁଚି ରାମଲିଙ୍ଗମ୍‌
ୱୁନା ଭେଙ୍କଟ ବରାହ ବୁଚି ରାମଲିଙ୍ଗମ୍‌ (W. V. V. B. Ramalingam) ଓଡ଼ିଶା ତଥା ଗଞ୍ଜାମ ଜିଲ୍ଲାର ଜଣେ ବିଶିଷ୍ଟ ସ୍ୱାଧୀନତା ସଂଗ୍ରାମୀ ଭାବରେ ଖ୍ୟାତ ।
ପ୍ରାରମ୍ଭିକ ଜୀବନ
ବ୍ରହ୍ମପୁରସ୍ଥ ଏକ ଜମିଦାରୀ ପରିବାରରେ ତାଙ୍କର ଜନ୍ମ ।
କର୍ମ ଜୀବନ
ଅଧ୍ୟାପନା ତାଙ୍କର ପେଷା ଥିଲେ ବି ସ୍ୱାଧିନତା ସଂଗ୍ରାମରେ ପ୍ରତ୍ୟକ୍ଷ ଭାଗ ନେବା ତାଙ୍କରି ନିଶା ଥିଲା । ତତ୍କାଳୀନ ମାଡ୍ରାସ ପ୍ରେସିଡେନ୍ସି ଅଧିନରେ ଥିବା ଗଞ୍ଜାମ ଜିଲ୍ଲାର ବ୍ରହ୍ମପୁର ଅଞ୍ଚଳରେ ସେ ଲବଣ ସତ୍ୟାଗ୍ରହର ଜଣେ ପ୍ରମୁଖ ନେତା ଥିଲେ । ବ୍ରହ୍ମପୁର ମ୍ୟୁନିସିପାଲ କର୍ପୋରେଶନର ଅଧ୍ୟକ୍ଷ ଭାବେ ମଧ୍ୟ ସେ କାର୍ଯ୍ୟ ନିର୍ବାହ କରିଥିଲେ ।
ଡହରା ଟୋକା
ଡହରା ଟୋକା ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା । ଦେବୁ ପଟ୍ଟନାୟକ ଓ ଶ୍ରୀତମ ଦାସ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ଲିପ୍ସା ମିଶ୍ର, ବବି ମିଶ୍ର, ପ୍ରିୟଙ୍କା ପଟ୍ଟନାୟକ, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହମ୍ମଦ ମୁସୀର ।
ବାହାର ଆଧାର
ଶ୍ରେଣୀ:୨୦୨୦ର ଓଡ଼ିଆ କଥାଚିତ୍ର‌ ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ତରୁଣକାନ୍ତି ମିଶ୍ର
ତରୁଣକାନ୍ତି ମିଶ୍ର(ଜନ୍ମ : ୦୨ ଅଗଷ୍ଟ ୧୯୫୦) ଜଣେ ଓଡ଼ିଆ ଗାଳ୍ପିକ ଅଟନ୍ତି । ତାଙ୍କର ୧୫ରୁ ଉର୍ଦ୍ଧ ପୁସ୍ତକ ପ୍ରକାଶିତ ହୋଇସାରିଛି । ସାହିତ୍ୟ କ୍ଷେତ୍ରରେ ଉତ୍କୃଷ୍ଟତା ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ଶାରଳା ପୁରସ୍କାର ଭଳି ବହୁ ପୁରସ୍କାର ଲାଭ କରିଛନ୍ତି । ବୃତ୍ତିରେ ସେ ଜଣେ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ ଏବଂ ଓଡ଼ିଶାର ମୁଖ୍ୟ ଶାସନ ସଚିବ ଭାବରେ କାର୍ଯ୍ୟକରି ସେବାନିବୃତ ହୋଇସାରିଛନ୍ତି । ପରେ ସେ ଓଡ଼ିଶାର ସୂଚନା କମିଶନର ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ଜୀବନୀ
ତରୁଣକାନ୍ତି, ୧୯୫୦ମସିହାରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ପୁରୀ ଜିଲ୍ଲା ସ୍କୁଲ ଆଦି ବିଭିନ୍ନ ସ୍କୁଲରୁ ଶିକ୍ଷାଲାଭ କରିଥିଲେ । ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ ସେ "ବ୍ୟବହାରିକ ଅର୍ଥନୀତି"ରେ ସ୍ନାତକ ଓ ଇଂଲଣ୍ଡର "ଇଷ୍ଟ ଆଙ୍ଗ୍ଳିଆ ବିଶ୍ୱବିଦ୍ୟାଳୟ"ରୁ ଅର୍ଥନୀତିରେ ସ୍ନାତକୋତ୍ତର ଅଧ୍ୟୟନ କରିଥିଲେ । ଶିକ୍ଷାଦାନକୁ ବୃତିଭାବରେ ଗ୍ରହଣ କରିବାକୁ ସେ ଇଚ୍ଛୁକ ଥିଲେ, କିନ୍ତୁ ପିତାଙ୍କ ପ୍ରବର୍ତ୍ତନାରେ ପ୍ରଶାସନିକ ସେବାପ୍ରତି ଆଗ୍ରହୀ ହୋଇଥିଲେ ଓ ୧୯୭୫ମସିହାରେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ରାଜ୍ୟର ବହୁ ବିଭାଗରେ ସଚିବ ଭାବରେ କାର୍ଯ୍ୟ କରିସାରି ସେ ୨୦୦୯ମସିହା ଅଗଷ୍ଟ ମାସରେ ଓଡ଼ିଶାର ମୁଖ୍ୟ ଶାସନ ସଚିବ ଭାବରେ ଅବସ୍ଥାପିତ ହୋଇଥିଲେ । ୨୦୧୦ମସିହା ଅଗଷ୍ଟ ମାସରେ ସେ ସେବାନିବୃତ ହୋଇଥିଲେ । ସେହି ବର୍ଷ ନଭେମ୍ବର ମାସରେ ଓଡ଼ିଶା ସରକାର ତାଙ୍କୁ ରାଜ୍ୟ ସୁଚନା କମିଶନର ଭାବରେ ନିଯୁକ୍ତ କରିଥିଲେ । ୨୦୧୫ମସିହା ଫେବୃଆରୀ ୧୨ତାରିଖରେ ସେ ରାଜ୍ୟ ସୂଚନା କମିଶନର ପଦବୀରୁ ଇସ୍ତଫା ଦେଇଥିଲେ ।
ସାହିତ୍ୟିକ ଜୀବନ
ଚଉଦ ବର୍ଷ ବୟସରେ ତରୁଣକାନ୍ତିଙ୍କର ପ୍ରଥମ ଗଳ୍ପ "ହେ ପୃଥିବୀର ନାଗରିକ" "ଆସନ୍ତାକାଲି" ପତ୍ରିକାରେ ପ୍ରକାଶ ପାଇଥିଲା । ବିଜେବି କଲେଜରେ ପଢ଼ିବାବେଳେ ତାଙ୍କର ପ୍ରଥମ ଗଳ୍ପ ସଂକଳନ ପ୍ରକାଶ ପାଇଥିଲା । ଏଯାବତ ତାଙ୍କର ୧୫ଟି ଗଳ୍ପ ସଂକଳନ ଓ ଗୋଟିଏ ଉପନ୍ୟାସ ପ୍ରକାଶ ପାଇସାରିଛି । ତାଙ୍କର ବହୁ ଲେଖା ହିନ୍ଦୀ, ବଙ୍ଗଳା, ଉର୍ଦ୍ଦୁ, ତେଲୁଗୁ, ମଲୟାଲାମ, ମରାଠି, ଗୁଜରାଟି ଓ ବର୍ମୀୟ ଭାଷାକୁ ଅନୁବାଦିତ ହୋଇସାରିଛି ।
ଆଧାର
ଶ୍ରେଣୀ:୧୯୫୦ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ ଶ୍ରେଣୀ:ଓଡ଼ିଆ ଗାଳ୍ପିକ
ରବୀନ୍ଦ୍ର ଜାଡେଜା
ରବୀନ୍ଦ୍ର ଜାଡେଜା (ଜନ୍ମ )ଭାରତୀୟ କ୍ରିକେଟ ଦଳର ଜଣେ ସଦସ୍ୟ । ସେ ହେଉଛନ୍ତି ଜଣେ ଦକ୍ଷ ଅଲରାଉଣ୍ଡର । ସେ ବାମହାତି ବ୍ୟଟ୍ସମ୍ୟାନ ଓ ବାମହାତି ଅଫ ବ୍ରେକ ବୋଲର । ସେ ସୌରାଷ୍ଟ୍ର ତରଫରୁ ରଣଜୀ ଓ ଚେନ୍ନାଇ ସୁପର କିଙ୍ଗ ତରଫରୁ ଆଇପିଏଲ ଖେଳନ୍ତି । ସେ ୧୯ ବର୍ଷ କମ ବିଶ୍ୱକପ ଦଳରେ ସଦସ୍ୟ ଥିଲେ । ପ୍ରଥମ ଆନ୍ତର୍ଜାତୀୟ ଦିନିକିଆ ସେ ଶ୍ରୀଲଙ୍କା ବିପକ୍ଷରେ ଖେଳିଥିଲେ ।
ବ୍ୟକ୍ତିଗତ ଜୀବନ
ଜଡେଜା ୬ ଡିସେମ୍ବର ୧୯୮୮ରେ ଜନ୍ମ ହୋଇଥିଲେ । ତାଙ୍କ ପିତା ଅନିରୁଧ୍ଶିହ୍ନ ଜଡେଜା ପ୍ରାଇଭେଟ ସିକିଉରିଟି ଏଜେନ୍ସିରେ ୱାଚମ୍ୟାନ ଥିଲେ । ତାଙ୍କ ମାତା ଲତା ୨୦୦୫ରେ ସଡକ ଦୁର୍ଘଟଣାରେ ମୃତ୍ୟୁ ବରଣ କରିଥିଲେ । ତାଙ୍କ ଭଉଣୀ ନୟନା ଜଣେ ନର୍ସ ଅଟନ୍ତି ।
କ୍ୟାରିୟର
୨୦୦୬-୦୭ ଦିଲ୍ଲୀପ ଟ୍ରଫିରୁ ସେ ତାଙ୍କ କ୍ୟାରିୟର ଆରମ୍ଭ କରିଥିଲେ । ୧୯ ବର୍ଷରୁ କମ ବିଶ୍ୱକପରେ ୬ଟି ମ୍ୟାଚରେ ୧୦ଟି ୱିକେଟ ନେଇଥିଲେ । ୨୦୧୨ରେ ଜଡେଜା ପ୍ରଥମ ଭାରତୀୟ ଭାବେ ଘରୋଇ କ୍ରିକେଟରେ ୩ଟି ତ୍ରିଶତକ ଅର୍ଜନ କରିଥିଲେ ।
ଆନ୍ତର୍ଜାତୀୟ କ୍ୟାରିୟର
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ମନୁ ଭାକର
ମନୁ ଭାକର ଜଣେ ଭାରତୀୟ ବନ୍ଧୁକ ଚାଳିକା । ସେ ୨୦୧୮ ଆଇ.ଏସ୍.ଏସ୍.ଏଫ୍. ବିଶ୍ୱକପରେ ଭାରତ ତରଫରୁ ପ୍ରତିନିଧିତ୍ୱ କରି ଦୁଇଟି ସ୍ୱର୍ଣ୍ଣ ପଦକ ଜିତିଥିଲେ । ସେ ଆଇ.ଏସ୍.ଏସ୍.ଏଫ୍. ବିଶ୍ୱକପରେ ସ୍ୱର୍ଣ୍ଣ ପଦକ ଜିତିବାରେ ସର୍ବକନିଷ୍ଠ ଭାରତୀୟ ଖେଳାଳି । ସେ ନିଜର ପ୍ରଥମ ରାଜ୍ୟଗୋଷ୍ଠୀ କ୍ରୀଡ଼ା ୨୦୧୮ ରାଜ୍ୟଗୋଷ୍ଠୀ କ୍ରୀଡା, ଗୋଲ୍ଡକୋଷ୍ଟରେ ୧୬ ବର୍ଷ ବୟସରେ ୧୦ମି ଏଅର ପିସ୍ତଲର ମହିଳା ସ୍ପର୍ଦ୍ଧାରେ ସ୍ୱର୍ଣ୍ନ ପଦକ ଜିତିଥିଲେ ।
ପ୍ରରମ୍ଭିକ ଜୀବନ
ଭାକର, ହରିଆଣା ରାଜ୍ୟର ଝଜ୍ଜର ଜିଲ୍ଲାରେ ଗୋରିଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ରାମକୃଷ୍ଣ ଭାକର, ମର୍ଚ୍ଚେଣ୍ଟ ନେଭିରେ ମୁଖ୍ୟ ଯନ୍ତ୍ରୀ ଭାବେ କାମ କରୁଥିଲେ । ୧୪ ବର୍ଷ ଯାଏଁ ଭାକର ଏକ ମଣିପୁରୀ ଯୁଦ୍ଧ କ୍ରୀଡା ହୁଏନ ଲାଙ୍ଗଲନ, ମୁଷ୍ଟିଯୁଦ୍ଧ ଓ ସ୍କେଟିଙ୍ଗ ଆଦି ଖେଳରେ ପୋଖତ ଥିଲେ ଓ ଜାତୀୟ କ୍ରୀଡା ପ୍ରତିଯୋଗିତାରେ ଏହି ସ୍ପର୍ଦ୍ଧାରେ ଅନେକ ପଦକ ମଧ୍ୟ ଜିତିଥିଲେ ।
ବୃତ୍ତି
ନିଜ ବାପାଙ୍କର ₹୧୫୦୦୦୦ର ନିବେଶ ସାହାଯ୍ୟରେ , ଭାକର ପ୍ରତିଯୋଗିତାମୂଳକ ବନ୍ଧୁକଚାଳନାକୁ ବୃତ୍ତି ଭାବେ ଗ୍ରହଣ କରିବାକୁ ନିଷ୍ପତ୍ତି ନେଲେ । ୨୦୧୭ ଏସୀୟ ଜୁନିଅର ଖେଳ ପ୍ରତିଯୋଗିତାରେ ରୌପ୍ୟ ପଦକ ଜିତି ସେ ଆନ୍ତର୍ଜାତୀୟ ସ୍ତରରେ ପ୍ରଥମ ସଫଳତାର ସ୍ୱାଦ ଚାଖିଥିଲେ । ୨୦୧୭ରେ କେରଳରେ ହେଇଥିବା ଜାତୀୟ କ୍ରୀଡା ପ୍ରତିଯୋଗିତାରେ ଭାକର ୯ଟି ସ୍ୱର୍ଣ୍ଣ ପଦକ ଜିତିଥିଲେ  ଓ ଆଗରୁ ଅନେକ ବିଶ୍ୱକପ ପଦକ ଜିତିଥିବା ହିନା ସିଦ୍ଧୁଙ୍କୁ ହରେଇଥିଲେ ଏବଂ ସିଦ୍ଧୁଙ୍କ ୨୪୦.୮ ପଏଣ୍ଟର ରେକର୍ଡକୁ ଭାଙ୍ଗି ଫାଇନାଲରେ ୨୪୨.୩ ପଏଣ୍ଟ ସ୍କୋର କରିଥିଲେ ।
୨୦୧୮ରେ ଆନ୍ତର୍ଜାତୀୟ ବନ୍ଧୁକ ଚାଳନା ସଙ୍ଗଠନ ତରଫରୁ ବିଶ୍ୱ କପ ଗୁଆଡାଲାରଜା, ମେକ୍ସିକୋଠାରେ ଅନୁଷ୍ଠିତ ହେଇଥିଲା । ଦୁଇଥରର ବିଜେତା ମେକ୍ସିକୋର ଆଲେଜାଣ୍ଡ୍ରା ଜାୱାଲାଙ୍କୁ ହରେଇ ଭାକର ୧୦ମି ଏଅର ପିସ୍ତଲର ମହିଳା ସ୍ପର୍ଦ୍ଧାରେ ଭାକର ସ୍ୱର୍ଣ୍ଣ ପଦକ ଜିତିଥିଲେ । ଫାଇନାଲରେ ଜାୱାଲା ୨୩୭.୧ ସ୍କୋର କରିଥିଲେ ଜାହାଙ୍କୁ ଟପିକରି ଭାକର ୨୩୭.୫ ସ୍କୋର କରିଥିଲେ।  ୧୬ ବର୍ଷ ବୟସରେ ସ୍ୱର୍ଣ୍ଣ ପଦକ ଜିତି ଯେକୌଣସି ବିଶ୍ୱକପରେ ସ୍ୱର୍ଣ୍ଣ ପଦକ ଜିତିବାରେ କନିଷ୍ଠତମ ଭାରତୀୟ ହେଇଥିଲେ ।
ଭାକର ନିଜର ଦ୍ୱିତୀୟ ସ୍ୱର୍ଣ୍ଣ ପଦକ ବିଶ୍ୱକପରେ ୧୦ମି ଏଅର ପିସ୍ତୋଲର ଦଳଗତ ସ୍ପର୍ଦ୍ଧାରେ ଜିତିଥିଲେ । ତାଙ୍କ ସହଯୋଗୀ ଓମ ପ୍ରକାଶ ମିଥରଭଲ ଥିଲେ । ଏହି ଯୋଡି ୪୭୫.୨ ପଏଣ୍ଟ ସ୍କୋର କରିଥିବା ସାନ୍ଦ୍ରା ରେଇଜ ଓ କ୍ରିଷ୍ଟିଆନ ରେଇଜ ଜୋଡିଙ୍କୁ ହରେଇ ୪୭୬.୧ ପଏଣ୍ଟ ସ୍କୋର କରିଥିଲେ ।
୨୦୧୮ ରାଜ୍ୟଗୋଷ୍ଠୀ କ୍ରୀଡାରେ ଭାକର ୧୦ମି ଏଅର ପିସ୍ତୋଲର ମହିଳା ସ୍ପର୍ଦ୍ଧାରେ ପ୍ରାଥମିକ ସ୍ତରରେ ୩୮୮/୪୦୦ ପଏଣ୍ଟ ସ୍କୋର କରି ଫାଇନାଲ ଖେଳିବା ପାଇଁ ଉତ୍ତୀର୍ଣ୍ଣ ହେଇଥିଲେ ।ମହିଳା ୧୦ମି ଏଅର ପିସ୍ତୋଲ ସ୍ପର୍ଦ୍ଧାର ଫାଇନାଲ ରାଉଣ୍ଡରେ ୨୪୦୯ ପଏଣ୍ଟ ସ୍କୋର କରି ଗୋଲ୍ଡକୋଷ୍ଟ ରାଜ୍ୟଗୋଷ୍ଠୀ କ୍ରୀଡାରେ ନୂଆ ରାଜ୍ୟଗୋଷ୍ଠୀ ରେକର୍ଡ ସ୍ଥାପନ କରିବା ସହ ସ୍ୱର୍ଣ୍ଣ ପଦକ ଜିତିଥିଲେ ।
୨୦୨୦ ଟୋକିଓ ଅଲିମ୍ପିକ୍ସରେ ତାଙ୍କର ପ୍ରଦର୍ଶନ ନିରାଶାଜନକ ଥିଲା । ଏହି ପ୍ରତିଯୋଗୀତାରେ ତାଙ୍କ ପିଷ୍ଟଲ ଭାଙ୍ଗିଯାଇଥିଲା । ସେ ୧୦ମି ଏୟାର ପିଷ୍ଟଲ ସ୍ପର୍ଦ୍ଧାରେ ୧୨ଶ, ୨୫ମି ଏୟାର ପିଷ୍ଟଲ ସ୍ପର୍ଦ୍ଧାରେ ୧୫ଶ ଓ ୧୦ମି ଏୟାର ପିଷ୍ଟଲ ଦଳଗତ ସ୍ପର୍ଦ୍ଧାରେ ୭ମ ସ୍ଥାନରେ ରହିଥିଲେ ।
୨୦୨୧ ମସିହାରେ ଆଇ.ଏସ୍.ଏସ୍.ଏଫ୍. ଜୁନିୟର ବିଶ୍ୱ ଚାମ୍ପିୟନସିପରେ ସେ ୪ଟି ସ୍ୱର୍ଣ୍ଣ ଓ ୧ଟି ବ୍ରୋଞ୍ଜ ପଦକ ଜିତିଥିଲେ ।
ବାହାରଲିଙ୍କ
ଶ୍ରେଣୀ:୨୦୦୨ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଭାରତୀୟ ମହିଳା ବନ୍ଧୁକଚାଳନା ଖେଳାଳି
ଚେନ୍ନାଇ ଏକ୍ସପ୍ରେସ
ଚେନ୍ନାଇ ଏକ୍ସପ୍ରେସ ରେଡ ଚିଲି ଏଣ୍ଟରଟେନମେଣ୍ଟର ବ୍ୟାନର ଅଧୀନରେ ତିଆରି ହୋଇଥିବା ରୋହିତ ଶେଟ୍ଟୀଙ୍କଦ୍ୱାରା ନିର୍ଦ୍ଦେଶିତ ଏବଂ ଗୌର ଖାଁଙ୍କଦ୍ୱାରା ନିର୍ମିତ ୨୦୧୩ ମସିହାର ଭାରତୀୟ ଆକ୍ସନ-ହାସ୍ୟ ଚଳଚ୍ଚିତ୍ର ଅଟେ । ଶାହାରୁଖ ଖାଁ ଏବଂ ଦୀପିକା ପାଦୁକୋନ ଚଳଚ୍ଚିତ୍ରରେ ମୁଖ୍ୟ ଭୂମିକାରେ ରହିଥିଲେ । ଏହି ଚଳଚ୍ଚିତ୍ର ପ୍ରାୟତଃ ୨୨୬.୭୦ କୋଟି ଟଙ୍କା ରୋଜଗାର କରିଥିଲା ।
ଚେନ୍ନାଇ ଏକ୍ସପ୍ରେସ ଭାରତର ବିଶ୍ୱସ୍ତରରେ ଅଧିକ ରୋଜଗାର କରିଥିବା ଚଳଚ୍ଚିତ୍ର ତିଆରି ହେବାରେ ସଫଳତା ଲାଭ କରିଥିଲା । ଏହି ଚଳଚ୍ଚିତ୍ର ମୂଳ ରୂପେ inr 3950000000 ଟଙ୍କାର ରୋଜଗାର କରିଥିଲା । ବକ୍ସ ଅଫିସ ଭାରତ ଅନୁସାରେ ଏହି ଚଳଚ୍ଚିତ୍ର ଥ୍ରୀ ଇଡିଅଟଦ୍ୱାରା ତିଆରି ହୋଇଥିବା ଉଚ୍ଚ ମାନକ inr 3920000000କୁ ପାର କରିଥିଲା ।
ଚଳଚ୍ଚିତ୍ରର ନିର୍ମାଣ
୫ ଅକ୍ଟୋବର ୨୦୧୨ ମସିହାରେ ମୁମ୍ବାଇରେ ମେହେବୁବ ଷ୍ଟୁଡ଼ିଓରେ ପରିଯୋଜନାର ଚଳଚ୍ଚିତ୍ରାଙ୍କନ ଆରମ୍ଭ ହୋଇଥିଲା । ଏକ ନ୍ୟୁନତମ ନାବିକଗଣ ଦଳ ସହିତ ଛତ୍ରପତି ଶିବାଜୀ ଟର୍ମିନସ ରେଲୱେ ଷ୍ଟେସନରେ ଅତିରିକ୍ତ ଚଳଚ୍ଚିତ୍ରାଙ୍କନ ହୋଇଥିଲା।  ନଭେମ୍ବର ୨୦୧୨ ମସିହାରେ କଳାକାର ଏବଂ ଚାଳକ ଦଳମାନେ ସେଠାରେ ସ୍ଥାପିତ ଦୃଶ୍ୟମାନକୁ ଚଳଚ୍ଚିତ୍ରାଙ୍କନ ଆରମ୍ଭ କରିବା ପାଇଁ ଗୋଆ ଯାଇଥିଲେ । ଭାସ୍କୋ ଡ଼ି ଗାମା ରେଲୱେ ଷ୍ଟେସନକୁ କଲ୍ୟାଣ ଜଙ୍କସନ ରେଲୱେ ଷ୍ଟେସନ ରୂପେ ଚିତ୍ରୀତ କରାଯାଇଥିଲା । ଦୁଧ ସାଗର ଜଳ ପ୍ରପାତ ପାଖ ଦେଇ ଗତିକରୁଥିବା ଟ୍ରେନରେ ଏକ ରୋମାଣ୍ଟିକ ଦୃଶ୍ୟ ମଧ୍ୟ ଚଳଚ୍ଚିତ୍ରରେ ନିର୍ମାଣ କରାଯାଇଥିଲା । ଡିସେମ୍ବର ୨୦୧୨ ମସିହାରେ, କିଛି ଦୃଶ୍ୟକୁ ଚଳଚ୍ଚିତ୍ରରେ ଦୃଶ୍ୟମାନ କରେଇବା ପାଇଁ କର୍ମୀଗଣ ଜାକର୍ତ୍ତା ଯାଇଥିଲେ ।
ଜାନୁଆରୀ ୨୦୧୩ ମସିହାରେ, ଊଟୀ ରେ ଏକ ସୁଟିଂ ହେବାର ଥିଲା, କିନ୍ତୁ ଯେତେବେଳେ ଶାହାରୁଖ ଖାଁଙ୍କୁ ଲାଗିଲା ଯେ, ଊଟୀ ମୁମ୍ବାଇଠାରୁ ବହୁତ ଦୂର ହେଇଯାଉଛି, ତେଣୁ ପରେ ଊଟୀକୁ ବହୁ ସ୍ଥାନରେ ପୁନଃ ନିର୍ମାଣ କରାଗଲା । ଏହା ମହାରାଷ୍ଟ୍ରରେ ଆବଶ୍ୟକ ସେଟ ତିଆରି କରିବାରେ ୪୦ ଦିନ ଓ ₹ 15 ମିଲିୟନରୁ ଅଧିକ ସମୟ ଲାଗିଥିଲା । ୱାଈରେ ଚଳଚ୍ଚିତ୍ରାଙ୍କନ ମାର୍ଚ୍ଚ ୨୦୧୩ ମସିହାର ସମ୍ପୂର୍ଣ୍ଣ ମାସଯାକର ସମୟ ନେଇଥିଲା । ମୁନ୍ନାର, କେରଳ ରେ ୧୦ ଦିବସୀୟ ସୁଟିଂ ସୂଚୀ ଅପ୍ରେଲ ୨୦୧୩ ମସିହା ମଧ୍ୟଭାଗରେ ଆରମ୍ଭ ହୋଇଥିଲା : ଦେବୀକୂଳମ ଝରଣା, ମିଶାପୁଲିମଳା, ବାଗବାର ଏବଂ କାନୀମାଲରେ ଦୃଶ୍ୟ ଗୁଡିକୁ ଚଳଚ୍ଚିତ୍ରରେ ନିର୍ମାଣ କରାଯାଇଥିଲା । ପ୍ରବଳ ବର୍ଷା କାରଣରୁ ବହୁଦିନ ପର୍ଯ୍ୟନ୍ତ ଚଳଚ୍ଚିତ୍ରାଙ୍କନକୁ ଅଟକାଇ ଦିଆଯାଇଥିଲା, ଯାହାର ପରିଣାମସ୍ୱରୂପ ସୂଚୀଗୁଡିକ ସେହି ମାସର ଶେଷଆଡ଼କୁ ଅଳ୍ପ ବଢ଼େଇ ଦିଆଯାଇଥିଲା । ମୁନ୍ନାରରେ ଏକ ପ୍ରେସ କନ୍ଫରେନ୍ସ ଆୟୋଜିତ କରାଯାଇଥିଲା । ମଇ ୨୦୧୩ ମସିହାରେ, ଉତ୍ତର ଗୋଆରେ ଦୃଶ୍ୟମାନ ନିର୍ମାଣ କରାଯାଇଥିଲା । ଦୀପିକା ପାଦୁକୋନ ୨୫ ମଇ ୨୦୧୩ ମସିହାରେ ନିଜ ସୁଟିଂ ସମ୍ପୂର୍ଣ୍ଣ କରିଥିଲେ । ଖାଁ ନିଜର ଶେଷ ଦୃଶ୍ୟକୁ ନିର୍ମାଣ କରିବା ପାଇଁ ମଇ ୨୦୧୩ ମସିହାରେ ହାଇଦ୍ରାବାଦ, ଭାରତରେ ନିଜର ବୀମାନ ଯାତ୍ରା କରିଥିଲେ । ଚଳଚ୍ଚିତ୍ରରେ ବହୁ ତାମିଲ ସମ୍ବାଦ ରହିଛି , କିନ୍ତୁ ସନ୍ଦର୍ଭ ବନେଇ ରଖିବା ପାଇଁ କୌଣସି ଉପଶୀର୍ଷକର ଉପଯୋଗ କରାଯାଇ ନାହିଁ ।
ଚେନ୍ନାଇ ଏକ୍ସପ୍ରେସ ଚଳଚ୍ଚିତ୍ରରେ ସଙ୍ଗୀତ ଗୁଡିକୁ ୧ ଜୁଲାଇ ୨୦୧୩ ମସିହାରେ ମୁକ୍ତିଲାଭ କରାଯାଇଥିଲା ।
ଆଧାର
ଶ୍ରେଣୀ:୨୦୧୩ର ହିନ୍ଦୀ କଥାଚିତ୍ର ଶ୍ରେଣୀ:ହିନ୍ଦୀ କଥାଚିତ୍ର
ପ୍ରଫୁଲ୍ଲତା ମହାପାତ୍ର
ପ୍ରଫୁଲ୍ଲତା ମହାପାତ୍ର (୧ ଜାନୁଆରୀ ୧୯୪୨ - ୯ ସେପ୍ଟେମ୍ବର ୨୦୨୧) ଜଣେ ଭାରତୀୟ-ଓଡ଼ିଆ ଲେଖିକା ଥିଲେ । ତାଙ୍କର ରଚନାଗୁଡ଼ିକ ପ୍ରଧାନତଃ ଶିଶୁ ସାହିତ୍ୟ, କବିତା, ଗଳ୍ପ ଓ ଉପନ୍ୟାସ ଥିଲା । ତାଙ୍କ ରଚିତ ଉପନ୍ୟାସଗୁଡ଼ିକ ମଧ୍ୟରେ ବ୍ୟର୍ଥ ରାଗିଣୀ, ପ୍ରଥମ କଦମ୍ବ ଫୁଲ, ତାପସୀ ତପସ୍ୟା, ହୃଦୟେ ପ୍ରବାସ, ନିଃଶବ୍ଦ ସଂଳାପ, କେବେ ଦିନେ, ଅନ୍ୟ ଅନୁଭୂତି, ମାଟିରୁ ଆକାଶ, ଗଳ୍ପ ପୁସ୍ତକ ଭିତରେ ସବୁଜ ବନଭୂଇଁ, ଛିନ୍ନତନ୍ତ୍ରୀର ସ୍ବର, କବିତା ସଂକଳନ ଆସ ଯିବା ପଦ୍ମବନ, ଏବଂ ଶିଶୁ ସାହିତ୍ୟ ରଚନା ପରୀ ରାଇଜ ଓ ଆକାଶ କୁସୁମ ଆଦି ରଚନା ଉଲ୍ଲେଖନୀୟ ।
୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା ।
ଜୀବନୀ
ପ୍ରଫୁଲ୍ଲତା ମହାପାତ୍ର ୧୯୪୨ ମସିହା ଜାନୁଆରୀ ୧ ତାରିଖରେ ଓଡ଼ିଶାର ରାୟଗଡ଼ା ଜିଲ୍ଲାର କାଶୀପୁରଠାରେ ଜନ୍ମଗ୍ରହଣ କରିଥିଲେ । ସେ ଅବସରପ୍ରାପ୍ତ ଓଡ଼ିଆ ଭାଷା ସାହିତ୍ୟ ପ୍ରାଧ୍ୟାପକ ତଥା ସାରଳା ଦାସଙ୍କ 'ଚଣ୍ଡୀପୁରାଣ'ର ସଂପାଦକ ପ୍ରଫୁଲ୍ଲ ଚନ୍ଦ୍ର ମହାପାତ୍ର ଙ୍କୁ ବିବାହ କରିଥିଲେ । ଦମ୍ପତ୍ତିଙ୍କର ଦୁଇଜଣ ଝିଅ ଅଛନ୍ତି ।
୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା । ତାହା ପରଦିନ ସେପ୍ଟେମ୍ବର ୧୦ ତାରିଖ ଅପରାହ୍ନରେ ପୁରୀ ସ୍ବର୍ଗଦ୍ବାରଠାରେ ତାଙ୍କର ଶେଷକୃତ୍ୟ ସଂପନ୍ନ ହୋଇଥିଲା ।
ରଚନାବଳୀ
ତାଙ୍କର ରଚନାବଳୀ ପ୍ରାୟତଃ ୧୯୬୦ ପରେ ପ୍ରକାଶିତ ହୋଇଥିଲା ।
ଆଧାର
ଶ୍ରେଣୀ:୧୯୪୨ ଜନ୍ମ ଶ୍ରେଣୀ:୨୦୨୧ ମୃତ୍ୟୁ ଶ୍ରେଣୀ:ଓଡ଼ିଆ ଲେଖକ
ସୋନପୁର କଲେଜ
ସୋନପୁର ସ୍ୱୟଂଶାସିତ ମହାବିଦ୍ୟାଳୟ ଓଡ଼ିଶାର ଏକ ରାଜ୍ୟ ସୋନପୁର ବା ସୁବର୍ଣପୁର ସଦର ମହକୁମା ସୋନପୁର ସହରରେ ଅବସ୍ଥିତ ।'''
ଇତିହାସ
ଏହି କଲେଜ ୧୯୬୪ ମସିହାରେ ଆରମ୍ଭ ହୋଇଥିଲା । ପ୍ରଥମେ ଏହା ଭୁବନେଶ୍ୱରସ୍ଥିତ ଉତ୍କଳ ବିଶ୍ୱବିଦ୍ୟାଳୟ ସହ ଅନୁବନ୍ଧିତ (affiliated) ହେଇ ପ୍ରାକ- ବିଶ୍ୱବିଦ୍ୟାଳୟ ଶ୍ରେଣୀ ସହ ଥିଲା । ପରେ ୧.୧.୧୯୬୭ରେ ସମ୍ବଲପୁର ବିଶ୍ୱବିଦ୍ୟାଳୟ ଅଧୀନକୁ ଆସିଲା । ପ୍ରଥମେ ପୁରାତନ ଜଜ କୋର୍ଟ ଭବନରେ ଆରମ୍ଭ ହେଇଥିବା ଏହି କଲେଜ ପରବର୍ତ୍ତୀ କାଳରେ ପ୍ରାକ୍ତନ ସୋନପୁର ରାଜପରିବାରର ଅତିଥି ଭବନ ଭାବରେ ଥିବା ମହାନଦୀ ତଟରେ ଥିବା ବିଶାଳକାୟ ମିତ୍ରୋଦୟ ଭବନକୁ ସ୍ଥାନନ୍ତରିକରଣ ହେଲା । ଏହି ଭବନକୁ ରାଜପରିବାରଦ୍ୱାରା କରାଯାଇଥିବା ସୋନପୁର ଟ୍ରଷ୍ଟ କଲେଜ ପାଇଁ ଦାନ କରିଥିଲେ ।
୧୯୬୬ରେ ଏଠାରେ ବି ॰ ଏ ॰ ଡିଗ୍ରୀ ସହ ଇଣ୍ଟର୍-ମିଡିଏଟ୍ ସ୍ତରରେ ବିଜ୍ଞାନ ଖୋଲିଲା । ପରେ ୧୯୭୧ରେ ଏଠାରେ ବି .ଏସ.ସି. ଖୋଲିଥିଲା । ଏହି କଲେଜ ଏବେ ସମ୍ପୂର୍ଣ୍ଣ ଡିଗ୍ରୀ ଶ୍ରେଣୀୟ କଲେଜ ହେବା ସହ ଆର୍ଟସ୍, ସାଇନ୍ସ ଓ  କମର୍ସ ଶ୍ରେଣୀରେ ଅନେକ ବିଷୟରେ ଅନର୍ସ ମଧ୍ୟ ରହିଛି ।
ହଷ୍ଟେଲ ଓ ଅନନ୍ୟ ସୁବିଧା
ଏହି କଲେଜରେ ବାହାରୁ ଆସୁଥିବା ଛାତ୍ର  ମାନଙ୍କ ରହିବା ପାଇଁ  ପାଇଁ ୨ଟି ହଷ୍ଟେଲ ରହିଛି । ପାଠ ପଢ଼ା ବ୍ୟତୀତ ଅନ୍ୟ ବୃତ୍ତିଗତ ଶିକ୍ଷା ପାଇଁ ଏଠାରେ ବିଭିନ୍ନ ବ୍ୟବସ୍ଥା ଛାତ୍ର ଛାତ୍ରୀମାନଙ୍କ ପାଇଁ ରହିଛି ।
ବାହାର ଲିଙ୍କ ସମୂହ External links
ଶ୍ରେଣୀ:ଶ୍ରେଣୀହୀନ
କ୍ଷଣସ୍ଥାୟୀ ହିପ ସାଇନୋଭାଇଟିସ
କ୍ଷଣସ୍ଥାୟୀ ହିପ ସାଇନୋଭାଇଟିସ, ଅନ୍ୟ ନାମ ବିଷାକ୍ତ ସିନୋଭାଇଟିସ୍, ରୋଗରେ ହିପ ଗଣ୍ଠିର ସାଇମୋଭିଆଲ ମେମ୍ବ୍ରେନର ପ୍ରଦାହ ହୁଏ । ଲକ୍ଷଣରେ ହିପ ଗଣ୍ଠିରେ ଯନ୍ତ୍ରଣା, ଛୋଟେଇବା କିମ୍ବା ଚାଲିବାକୁ ଅନିଚ୍ଛା ଥାଏ । କିଛି ଦିନ ପାଇଁ ଲକ୍ଷଣ ଦେଖାଯାଏ ଏବଂ ସାଧାରଣତଃ ଜ୍ୱର ହୁଏ ନାହିଁ । ହିପର ଉଲ୍ଲେଖନୀୟ ଚାଳନା କଲେ ଯନ୍ତ୍ରଣା ହୁଏ । ପିଲାଟି ସାଧାରଣତଃ ସୁସ୍ଥ ଦେଖାଯାଏ ।
ଏହାର ପ୍ରକୃତ କାରଣ ଅଜ୍ଞାତ ଅଛି । ଭୂତାଣୁ ସଂକ୍ରମଣ କିମ୍ବା ସାମ୍ପ୍ରତିକ ଆଘାତକୁ ଟ୍ରିଗର ଭାବରେ ଗ୍ରହଣ କରାଯାଇଛି । ଅନ୍ୟାନ୍ୟ ସମ୍ଭାବ୍ୟ କାରଣକୁ ବାଦ ଦେବା ପରେ ରୋଗ ନିର୍ଣ୍ଣୟ କରାଯାଏ । ପରୀକ୍ଷା ପରୀକ୍ଷାରେ ସାମାନ୍ୟ ପ୍ରଦାହ ଦେଖାଯାଏ । ଅଲଟ୍ରାସାଉଣ୍ଡ ପରୀକ୍ଷାରେ ହିପ ଗଣ୍ଠିରେ କିଛି ତରଳ ପଦାର୍ଥ ଥିବା ଦେଖାଯାଇପାରେ ଓ ଆବଶ୍ୟକ ସ୍ଥଳେ ସଂକ୍ରମଣ ନୁହେଁ ବୋଲି ଆସ୍ପିରେସନ କରି ପରୀକ୍ଷା କରିବାକୁ ଆବଶ୍ୟକ ହୋଇପାରେ ।
ଚିକିତ୍ସା ନନଷ୍ଟେରଏଡାଲ ଆଣ୍ଟିଇନଫ୍ଲାମେଟୋରୀ ଔଷଧ ଏବଂ ପ୍ରଭାବିତ ଗୋଡ଼ରେ ସୀମିତ ଓଜନ ବହନ କରିବାକୁ ଉପଦେଶ ଦିଆଯାଏ । ଅବସ୍ଥା ସାଧାରଣତଃ ଦୁଇ ଦିନ ମଧ୍ୟରେ ଭଲ ହୋଇଥାଏ ଏବଂ ୨ ସପ୍ତାହ ମଧ୍ୟରେ ସଂପୂର୍ଣ୍ଣ ସୁସ୍ଥା ହୋଇଯାଏ | ପୁନରାବୃତ୍ତି ହାର ୨୫% ପର୍ଯ୍ୟନ୍ତ ହୋଇପାରେ ।
କ୍ଷଣସ୍ଥାୟୀ ସାଇନୋଭାଇଟିସ୍ ଯେ କୌଣସି ସମୟରେ ୩% ପିଲାଙ୍କୁ ପ୍ରଭାବିତ କରିଥାଏ । ସାଧାରଣତଃ ତିନିରୁ ଦଶ ବର୍ଷ ବୟସ ମଧ୍ୟରେ ଏହି ରୋଗ ହୋଇଥାଏ ଏବଂ ଏହି ବୟସ ଶ୍ରେଣୀରେ ହିପ ଯନ୍ତ୍ରଣା ହେବାର ସବୁଠାରୁ ସାଧାରଣ କାରଣ । କ୍ୱଚିତ୍ ଅନ୍ୟ ବୟସ ବର୍ଗ ପ୍ରଭାବିତ ହୁଅନ୍ତି । ପୁଅମାନେ ଝିଅମାନଙ୍କଠାରୁ ଦୁଇଗୁଣ ଅଧିକ ପ୍ରଭାବିତ ହୁଅନ୍ତି ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ପାଟଣ ମଙ୍ଗଳା
ଓଡ଼ିଶାର ଏକ ପ୍ରମୁଖ ଶକ୍ତିପୀଠ ଭାବେ  ପରିଚିତ ଘଣ୍ଚେଶ୍ୱରର  ମା' ପାଟଣ ମଙ୍ଗଳା ପୀଠ । କାହିଁ କେଉଁ  କାଳରୁ ପୂଜା ପାଇ ଆସୁଛନ୍ତି ଭଦ୍ରକ ଜିଲ୍ଲାର ତିହିଡି ବ୍ଲକ ଅନ୍ତର୍ଗତ ପାଟଣ ଅଂଚଳରେ । ବିଶ୍ୱାସ ରହିଛି,ମା'ଙ୍କ ପାଖରେ ଭକ୍ତି ମନରେ କିଛି ମାନସିକ କଲେ ,ତା ନିଶ୍ଚୟ ପୂରଣ ହୁଏ । ମା ଏଠାରେ ଲଙ୍କେଶ୍ୱରୀ ନାମରେ ମଧ୍ଯ ପୂଜା ପାଉଛନ୍ତି ।  ମା' ଙ୍କର ଏହି ନାମ ଓ ତାଙ୍କର ଏଠାରେ ଅବସ୍ଥିତିକୁ ନେଇ ରହିଛି ଏକ ସୁନ୍ଦର କିମ୍ବଦନ୍ତୀ ।
କିମ୍ବଦନ୍ତୀ
ଆଜକୁ ବହୁବର୍ଷ ତଳେ ନରେନ୍ଦ୍ରପୁର ଗ୍ରାମରେ ରହୁଥିଲେ ଅତ୍ଯନ୍ତ ଧର୍ମପରାୟଣ ବ୍ଯକ୍ତି ଧନେଶ୍ୱର ସୈଦାଗର । ସେ ବାଣିଜ୍ଯ କରିବାକୁ ଜଳପଥରେ ବିଭିନ୍ନ ସ୍ଥାନକୁ ଯାଉଥିଲେ । ଏକଦା ସେ ସିଂହଳ ଦ୍ୱୀପ କୁ(ଆଜିର ଶ୍ରୀଲଙ୍କା) ଯିବା ସମୟରେ ସମୁଦ୍ର ମଧ୍ଯରେ ଏକ ଅଦ୍ଭୁତ ଦୃଶ୍ଯ ଦେଖିଲେ । ସମୁଦ୍ରର ଲୁଣିପାଣି ମଧ୍ଯରେ ଏକ ସୁନ୍ଦର ପଦ୍ମ ଫୁଲ ଏବଂ ତା' ଉପରେ ଉପବେଷ୍ଟିତ ଏକ ଦିବ୍ଯ କନ୍ଯା। ସେହି ଦିବ୍ଯକନ୍ଯା ଜଣକ ନିଜକୁ ଆଦିମାତାଙ୍କ ଅଂଶ ବୋଲି ପରିଚୟ ଦେବା ସହ ସେ ଧନେଶ୍ୱରଙ୍କ ସହ ଯିବାକୁ ଚାହିଁଥିଲେ।  ଧନେଶ୍ୱର  ସୈଦାଗର ମା'ଙ୍କୁ ଆଣି  ନରେନ୍ଦ୍ରପୁର  ନିକଟସ୍ଥ ପାଟଣରେ ପ୍ରତିଷ୍ଠା କରିଥିଲେ। ପରେ ମା'ଙ୍କ ସ୍ୱପ୍ନାଦେଶ ଅନୁଯାୟୀ ନିଜର ଏକ ମାତ୍ର କନ୍ୟା ଚନ୍ଦ୍ରକଳାଙ୍କୁ ଆଜୀବନ ଅବିବାହିତ ରହି ମା'ଙ୍କ ସମସ୍ତ ଦାୟିତ୍ୱ ନିର୍ବାହ କରିବାକୁ ପରାମର୍ଶ ଦେଇଥିଲେ।
ଇତିହାସ
କନିକା ରାଜାଙ୍କ ପ୍ରତକ୍ଷ୍ଯ ତତ୍ତ୍ୱାବଧାନରେ ମା'ଙ୍କ ପୂଜାର୍ଚ୍ଚନା ହୋଇ ଆସୁଛି। ସେତେବେଳର କନିକା ରାଜା ରାଜେନ୍ଦ୍ର ନାରାୟଣ ଭଞ୍ଜଦେଓ ମା'ଙ୍କ ନିମନ୍ତେ ମନ୍ଦିର ନିର୍ମାଣ କରିଥିଲେ । ରାଜାଙ୍କ ସ୍ଥାନୀୟ ପ୍ରତିନିଧି ବା ଗୁମାସ୍ତା ମା'ଙ୍କ ରକ୍ଷଣା ବେକ୍ଷଣ କରିଆସୁଛନ୍ତି।
ଆଧାର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର ଶ୍ରେଣୀ:ଭଦ୍ରକ ଜିଲ୍ଲା
ଆସେନାପାଇନ
ଆସେନାପାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସଫ୍ରିସ୍, ହେଉଛି ସିଜୋଫ୍ରେ ନିଆ ଓ ବାଇପୋଲାର ଡିଜଅର୍ଡରର ମାନିଆର ଚିକିତ୍ସା ପାଇଁ ବ୍ୟବହୃତ ଏକ ଆଟିପିକାଲ୍ ଆଣ୍ଟିସାଇକୋଟିକ୍ ଔଷଧ । ଡିମେନ୍ସିଆ ସମ୍ବନ୍ଧୀୟ ସାଇକୋସିସ ଥିବା ବୟସ୍କ ବ୍ୟକ୍ତିଙ୍କୁ ଏହି ଔଷଧ ଦେଲେ ମୃତ୍ୟୁ ଆଶଙ୍କା ଅଧିକ ହୋଇପାରେ। ଏହା ଜିଭ ତଳେ ଦେଇ ବ୍ୟବହୃତ ହୁଏ
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ଓଜନ ବୃଦ୍ଧି, ଗତିବିଧି ସମସ୍ୟା ଏବଂ ପାଟି ମଧ୍ୟରେ କାଲୁଆ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଷ୍ଟ୍ରୋକ, ନିଉରୋଲେପ୍ଟିକ୍ ମାଲିଗନାଣ୍ଟ ସିଣ୍ଡ୍ରୋମ, ଟାର୍ଡିଭ୍ ଡିସକାଇନେସିଆ, ମହୁମେହ, ସ୍ୱଳ୍ପ ଶ୍ୱେତ ରକ୍ତ କଣିକା, ବାତ ଏବଂ ଲଙ୍ଗ କ୍ୟୁଟି ସିଣ୍ଡ୍ରୋମ ହୋଇପାରେ। ଏହା କିପରି କାମ କରେ ତାହା ସ୍ପଷ୍ଟ ନୁହେଁ, କିନ୍ତୁ ସେରୋଟୋନିନ୍ ଏବଂ ଡୋପାମାଇନ୍ ରିସେପ୍ଟରଗୁଡିକୁ ଅବରୋଧ କରିବା ସହିତ ଜଡିତ ବୋଲି ବିଶ୍ୱାସ କରାଯାଏ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଓଁ ନମଃ ଶିବାୟ
ଓଁ ନମଃ ଶିବାୟ ୨୦୧୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଗିରିଧାରୀ ମଲ୍ଲିକ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରବିନ୍ଦ୍ର ପ୍ରଧାନ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବବ୍‌ଲୁ । ଅଭିନେତ୍ରୀ ରାଲି ନନ୍ଦ ଏହି କଥାଚିତ୍ରଟିରେ ଦ୍ୱେତ ଭୂମିକାରେ ଅଭିନୟ କରିଥିଲେ । ବିଜୟ ମହାନ୍ତି, ଅନିତା ଦାସ, ହର ପଟ୍ଟନାୟକ, ମୀନକେତନ, ଚକ୍ରଧର ଜେନା, ରତନ ମେହେର, ସଲିଲ ମିତ୍ର, ନୀଳମଣି ସାହୁ, ସଣ୍ଟୁ, ସାହେବ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଅରୁଣ ମନ୍ତ୍ରୀ, ନିର୍ମଳ ନାୟକ, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଅଭିଜିତ ମଜୁମଦାର, ତପୁ ମିଶ୍ର, ଉଦିତ ନାରାୟଣ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୦ର ଓଡ଼ିଆ କଥାଚିତ୍ର
ବେରାକ୍ଟାଣ୍ଟ
ବେରାକ୍ଟାଣ୍ଟ, ଏକ ବେପାର ନାମ ସୁରଭାଣ୍ଟା, ହେଉଛି, ଏକ ଔଷଧ ଯାହା ନବଜାତ ଶିଶୁମାନଙ୍କଠାରେ ଶ୍ୱାସକ୍ରିୟାର ଅସୁବିଧାକୁ (ରେସ୍ପିରେଟୋରୀ ଡିଷ୍ଟ୍ରେସ ସିଣ୍ଡ୍ରୋମ) ରୋକିବା ଏବଂ ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଯେଉଁମାନେ ଅକାଳରେ ଜନ୍ମ ହୁଅନ୍ତି ସେମାନଙ୍କଠାରେ ବ୍ୟବହୃତ ହୁଏ । ଏହା ଶ୍ୱାସନଳୀରେ (ଟ୍ରାକିଆରେ) ଦିଆଯାଏ । ପ୍ରଭାବ କିଛି ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ୩ ଦିନ ପର୍ଯ୍ୟନ୍ତ ରହିପାରେ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ହୃଦ୍‌ଗତି ହାର, କମ୍ ଅମ୍ଳଜାନ, ନିମ୍ନ ରକ୍ତଚାପ, ଉଚ୍ଚ ରକ୍ତଚାପ, ଶ୍ୱାସରୋଧ ଏବଂ ଏଣ୍ଡୋଟ୍ରାକିଆଲ ନଳୀ ଅବରୋଧ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସେପ୍ସିସ ହୋଇପାରେ । ଏହା ଗାଈରୁ ଉତ୍ପନ୍ନ ଏକ ଫୁସଫୁସ ଆର୍ଦ୍ରକ (ପଲମୋନାରି ସର୍ଫାକ୍ଟାଣ୍ଟ) ।
୧୯୯୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ବେରାକ୍ଟାଣ୍ଟ ଅନୁମୋଦିତ ହୋଇଥିଲା। ଯୁକ୍ତରାଷ୍ଟରେ ୧୦୦ମିଗ୍ରା ଔଷଧର ମୂଲ୍ୟ ୨୦୨୨ରେ ୪୦୦ ଡଲାର ଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ବଳରାମ ସାହୁ
ବଳରାମ ସାହୁ (ଜନ୍ମ: ୩ ମାର୍ଚ୍ଚ ୧୯୨୮) ଜଣେ ଓଡ଼ିଆ ରାଜନୀତିଜ୍ଞ ଓ ସ୍ୱାଧୀନତା ସଂଗ୍ରାମୀ ଥିଲେ । ସେ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସ ର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀ ରେ ହୋଇଥିବା ଉପ-ନିର୍ବାଚନରେ ସେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ୫ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ଶିକ୍ଷା ଓ ପରିବାର
ବଳରାମ ସାହୁ ୧୯୨୮ ମସିହାର ମଇ ମାସ ୩ ତାରିଖରେ ବାଲେଶ୍ୱର ଜିଲ୍ଲା ରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନାତନ ସାହୁ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକୋତ୍ତର । ସେ ତାରାମଣୀ ସାହୁଙ୍କୁ ବିବାହ କରିଥିଲେ ।
ସ୍ୱାଧୀନତା ସଂଗ୍ରାମରେ ଯୋଗଦାନ
୧୯୪୨ ମସିହାରେ ବଳରାମ ମଧ୍ୟ ଇଂରାଜୀ ବିଦ୍ୟାଳୟରେ ପଢ଼ୁଥିବାବେଳେ ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନ ରେ ଯୋଗ ଦେଇଥିଲେ ଏବଂ ଏହାପରଠାରୁ ସେ ଭାରତୀୟ ଜାତୀୟ କଂଗ୍ରେସ ର ଜଣେ ସକ୍ରିୟ ସମର୍ଥକ ଥିଲେ ।
ରାଜନୈତିକ ଜୀବନ
ଦେଶ ସ୍ୱାଧୀନ ହେବାପରେ ସେ ରାଜନୀତିରେ ସିଧାସଳଖ ସକ୍ରିୟ ନଥିଲେ, ମାତ୍ର ଓଡ଼ିଶା ପଛରେ ରହିଯିବାରୁ, ସେ ଜଣେ ସକ୍ରିୟ କର୍ମକର୍ତ୍ତା ଭାବରେ ରାଜନୀତିରେ ଯୋଗ ଦେଇଥିଲେ ।
୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ବଳରାମ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ, ମାତ୍ର ଏହି ନିର୍ବାଚନରେ ସେ ସମୁଦାୟ ୧୧,୭୨୭ ଖଣ୍ଡ ଭୋଟ ପାଇ ୨ୟ ସ୍ଥାନରେ ରହି ପରାଜିତ ହୋଇଥିଲେ ଓ ହରେକୃଷ୍ଣ ମହତାବ ସମୁଦାୟ ୨୨,୬୯୨ ଖଣ୍ଡ ଭୋଟ ପାଇଁ ବିଜୟୀ ହୋଇଥିଲେ । ଏହାପରେ ୧୯୭୧ ମସିହାର ସେପ୍ଟେମ୍ବର ମାସରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀ ର ଉପ-ନିର୍ବାଚନରେ ସେ ପୁଣିଥରେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ୫ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୧ ମସିହାରୁ ୧୯୭୩ ମସିହାଯାଏଁ କାର୍ଯ୍ୟ କରିଥିଲେ ।
୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ, ମାତ୍ର ନିର୍ବାଚନରେ ସେ ସମୁଦାୟ ୧୮୭୨୩ ଖଣ୍ଡ ଭୋଟ ପାଇ ପୁଣି ୨ୟ ସ୍ଥାନରେ ଥିଲେ ଓ ଯୁଗଳ କିଶୋର ପଟ୍ଟନାୟକ ସମୁଦାୟ ୨୫,୫୨୨ ଖଣ୍ଡ ଭୋଟ ପାଇ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ମୃତ୍ୟୁ
ବଳରାମ ୧୯୮୩ ମସିହାର ଜୁନ ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା । ୬ ସେପ୍ଟେମ୍ବର ୧୯୮୩ରେ ତାଙ୍କ ପାଇଁ ଓଡ଼ିଶା ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଆଧାର
ଶ୍ରେଣୀ:୧୯୨୮ ଜନ୍ମ ଶ୍ରେଣୀ:୧୯୮୩ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ସ୍ୱାଧୀନତା ସଂଗ୍ରାମୀ ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଲତା ମଙ୍ଗେସକର
ଲତା ମଙ୍ଗେସକର (୨୮ ସେପ୍ଟେମ୍ବର ୧୯୨୯ – ୬ ଫେବୃଆରୀ ୨୦୨୨) ଭାରତୀୟ ଜଣେ ପ୍ରଚ୍ଛଦପଟ୍ଟ ଗାୟିକା ଓ ସଙ୍ଗୀତ ଜଗତର ଜଣେ ଜୀବନ୍ତ କିମ୍ବଦନ୍ତୀ ଥିଲେ । ସଙ୍ଗୀତ କ୍ଷେତ୍ରକୁ ତାଙ୍କର ଅତୁଳନୀୟ ଅବଦାନ ପାଇଁ ତାଙ୍କୁ ଭାରତର ସର୍ବୋଚ୍ଚ ପୁରସ୍କାର ଭାରତ ରତ୍ନରେ ସମ୍ମାନିତ କରାଯାଇଛି ।
ସଙ୍ଗୀତ ଜୀବନ
ପରିବାରର ଭରଣପୋଷଣ ନିମନ୍ତେ ଲତା ଗୀତ ଗାଇବା ଆରମ୍ଭ କରିଥିଲେ । ସେ ୧୯୪୨ରୁ ୧୯୪୮ ମଧ୍ୟରେ ପାଖାପାଖି ଆଠୋଟି ହିନ୍ଦୀ ଓ ମରାଠୀ ଚଳଚ୍ଚିତ୍ରରେ କଣ୍ଠଦାନ କରିଥିଲେ । ୧୯୪୨ ମସିହାରେ ମରାଠୀ ଚଳଚ୍ଚିତ୍ର 'କିଟ୍ଟି ହାସଲ'ରୁ ସେ ଗାୟିକା ଭାବେ କ୍ୟାରିୟର ଆରମ୍ଭ କରିଥିଲେ । ମୁମ୍ବାଇରେ ଏକ ଲୋକାଲ ଟ୍ରେନ୍ରରେ ଯାତ୍ରା କରୁଥିବା ସମୟରେ ତାଙ୍କୁ ଆପ୍ କି ସେବା ମେଁରେ ପ୍ରଛଦପଟ ଗାୟିକା ହେବାର ସୁଯୋଗ ମିଳିଥିଲା । ପରେ ତାଙ୍କୁ ମଜବୁର୍ ଓ ବେଦର୍ଦ୍ ନାମକ ଦୁଇଟି ଚଳଚ୍ଚିତ୍ରରେ ଗୀତ ଗାଇବାର ସୁଯୋଗ ମିଳିଲା । ଏହି ଦୁଇଟି ଚଳଚ୍ଚିତ୍ରଦ୍ୱାରା ସେ ସଙ୍ଗୀତ ଜଗତରେ କିଛି ମାତ୍ରାରେ ପରିଚିତ ହେଲେ । କିନ୍ତୁ ପରେ ଅନ୍ଦାଜ୍, ବରସାତ୍ ଓ ମହଲ୍ ଚଳଚ୍ଚିତ୍ରଦ୍ୱାରା ସେ ସଙ୍ଗୀତ ମହଲରେ ପୁରାପୁରି ଚର୍ଚ୍ଚିତ ହୋଇଗଲେ । ୧୯୬୩ରେ ଭାରତ - ଚୀନ ଯୁଦ୍ଧ ସମୟରେ ଲତାଙ୍କର ଦେଶାତ୍ମବୋଧକ ଗୀତ 'ଏ ମେରେ ୱତନ୍ କେ ଲୋଗୋଁ' ଶୁଣି ସେତେବେଳର ପ୍ରଧାନମନ୍ତ୍ରୀ ଜବାହରଲାଲ ନେହେରୁ ଭାବ ବିହ୍ୱଳ ହୋଇଯାଇଥିଲେ । ତାଙ୍କୁ ଏହି ଗୀତ ପାଇଁ ପଦ୍ମଭୂଷଣ ସମ୍ମାନରେ ସମ୍ମାନିତ କରାଯାଇଥିଲା । ୧୯୭୦ରୁ ୧୯୮୦ ମଧ୍ୟରେ ଲତା ତିନି ଜଣ ପ୍ରମୁଖ ସଙ୍ଗୀତ ନିର୍ଦ୍ଦେଶକ ଲକ୍ଷ୍ମୀକାନ୍ତ ପ୍ୟାରେଲାଲ୍, କଲ୍ୟାଣଜୀ ଆନନ୍ଦଜୀ ଓ ରାହୁଲ ଦେବ ବର୍ମନଙ୍କ ସହ କାମ କରିଥିଲେ । ସେ 'ହମ୍ ଆପକେ ହେ କୌନ୍', 'ବୀରଜାରା' ପରି ରୋମାଣ୍ଟିକ୍ ଚଳଚ୍ଚିତ୍ରରେ ମଧ୍ୟ କଣ୍ଠଦାନ କରିଥିଲେ । ସେ ଏ ଆର ରେହମାନଙ୍କ ସହ ମଧ୍ୟ କାମ କରିଛନ୍ତି । ଲତା ତାଙ୍କର ସମଗ୍ର ଜୀବନକୁ ସଙ୍ଗୀତ ପାଇଁ ସମର୍ପିତ କରିଛନ୍ତି । ଏବେବି ସେ ରେକର୍ଡିଂ ପାଇଁ ଗଲେ ଷ୍ଚୁଡିଓ ବାହାରେ ଯୋତା ରଖିଥାନ୍ତି । ଗୁଲଜାରଙ୍କ ରଚିତ ଓ ସେ ନିଜେ ଗାଇଥିବା ଏକ ଗୀତ 'ନାମ୍ ଗୁମ୍ ଯାଏଗା, ଚେହେରା ୟେ ବଦଲ୍ ଯାଏଗା , ମେରି ଆୱାଜ୍ ହି ମେରି ପେହେଚାନ୍ ହୈ.. ' କେବଳ ଲତାଙ୍କ ପାଇଁ ଲେଖାଯାଇଛି ବୋଲି ତାଙ୍କର ଅଗଣିତ ପ୍ରଶଂସକ କୁହନ୍ତି ।
ବାହାର ତଥ୍ୟ
ଶ୍ରେଣୀ:୧୯୨୯ ଜନ୍ମ ଶ୍ରେଣୀ:୨୦୨୨ ମୃତ୍ୟୁ ଶ୍ରେଣୀ:ଭାରତ ରତ୍ନ ସମ୍ମାନିତ ଶ୍ରେଣୀ:ପଦ୍ମ ବିଭୂଷଣ ସମ୍ମାନିତ ଶ୍ରେଣୀ:ପଦ୍ମ ଭୂଷଣ ସମ୍ମାନିତ
କୀଟ ବିକର୍ଷକ
thumb|ମଶା ଧୂପ କୀଟ ବିକର୍ଷକ ଏକପ୍ରକାର ପଦାର୍ଥ ଯାହାକି କୀଟପତଙ୍ଗମାନଙ୍କୁ ଦୂରେଇରଖିବା ପାଇଁ ଶରୀର, ପୋଷାକପତ୍ର କିମ୍ବା ଅନ୍ୟ ସ୍ଥାନମାନଙ୍କରେ ପ୍ରୟୋଗ କରାଯାଏ । ମ୍ୟାଲେରିଆ, ଲାୟମେ ରୋଗ, ଡେଙ୍ଗୁ ଜ୍ୱର, ଅସ୍ୱାଭାବିକ ଲସିକା ଗ୍ରନ୍ଥି ସମ୍ବନ୍ଧୀୟ ପ୍ଳେଗରୋଗ, ନଦୀ ଅନ୍ଧତ୍ୱ (ଫାଇଲେରିଆ କୃମିଙ୍କଦ୍ୱାରା ସଂକ୍ରମିତ ଏକ ଚର୍ମ ରୋଗ) ଏବଂ ପଶ୍ଚିମ ନିଲେ ଜ୍ୱର ଆଦି କୀଟମାନଙ୍କଦ୍ୱାରା ବ୍ୟାପୁଥିବା ରୋଗମାନଙ୍କ ସଂକ୍ରମଣକୁ କୀଟ ବିକର୍ଷକ ନିୟନ୍ତ୍ରଣ କରିଥାଏ ।
ପାତାଳ ଗରୁଡ଼
ପାତାଳଗରୁଡ଼  ଏକ ବହୁଦେଶୀୟ ଓ ବହୁବର୍ଷୀୟ ଔଷଧୀୟ ଗୁଳ୍ମ । ଏହା ଏକ ଚିରହରିତ ବୁଦାଳିଆଉଦ୍ଭିଦ । ଉଚ୍ଚତା ପ୍ରାୟ ୭୫ ସେ.ମି.ରୁ ୧ ମିଟର । ପତ୍ର ବଳୟରେ ରହେ । ପୁଷ୍ପ ଧବଳ କିମ୍ବା ଗୋଲାପୀ ଫଳ କ୍ଷୁଦ୍ର ୦.୫ ସେ.ମି. ବ୍ୟାସ, କଞ୍ଚା ବେଳେ ସବୁଜ, ପାଚି ଗଲେ ଚିକ୍କଣ, ଘନ ଲୋହିତ ବା କଳାରଙ୍ଗ । ଗଛର ଚେର ବର୍ତୁଳ, ବେଶ ଲମ୍ବା, ସର୍ପାକୃତି । ତେଣୁ ଏହାକୁ ସର୍ପେଣ୍ଟିନା କୁହାଯାଏ ।
ଏହାର ଚେରର ବ୍ୟାସ ୦.୫ରୁ ୨.୫ ସେ.ମି । ଚେର ବକ୍କଳରେ ସମୁଦାୟ ଚେରର ୪୦-୬୦ ପ୍ରତିଶତ ଉପକ୍ଷାର ବା ଆଲକାଲଏଡ (alkaloid) ଥାଏ । ଚେର ମାଟି ତଳକୁ ୪୦ରୁ ୬୦ ସେ.ମି. ପ୍ରବେଶ କରିଥାଏ । ଚେରରୁ ପ୍ରାୟ ୩୦ ପ୍ରକାର ଆଲକାଲଏଡ(କ୍ଷାର) ମିଳିଥାଏ। ଏଥିମଧ୍ୟରୁ ରିସରପିନ ପ୍ରଧାନ। ପାତାଳଗରୁଡ଼ ଉତ୍ପାଦନର ମୁଖ୍ୟ ଦେଶ ଭାରତ ବର୍ଷ । ଭାରତର ଦେଶ ଜଳବାୟୁରେ ଏହାର ଲାଭଜନକ ଚାଷ ହୋଇପାରେ ।
ପରିବ୍ୟାପ୍ତି
ପାତାଳଗରୁଡ଼ ଏସିଆ, ଦକ୍ଷିଣ ଆମେରିକା ଓ ଆଫ୍ରିକା ମହାଦେଶର କ୍ରାନ୍ତୀୟ ଓ ଉପକ୍ରାନ୍ତୀୟ ଜଳବାୟୁରେ ବଣ ଜଙ୍ଗଲର ପ୍ରାକୃତିକ ପରିବେଶରେ ବଢ଼ିଥାଏ । ଭାରତରେ ହିମାଳୟ ପାଦଦେଶ ୧୩୦୦-୧୪୦୦ ମିଟର ଉଚ୍ଚ ସ୍ଥାନରୁ ଆରମ୍ଭ କରି ହିମାଚଳ ପ୍ରଦେଶ, ଉତ୍ତରାଞ୍ଚଳ, ଉତ୍ତରପ୍ରଦେଶ, ଜାମ୍ମୁ ଓ କାଶ୍ମୀରର କେତେକ ଅଞ୍ଚଳ ସମତେ ଭାରତର ଆଉ ସମସ୍ତ ପ୍ରଦେଶରେ ଚାଷ ହୁଏ । ଓଡ଼ିଶାର ଜଙ୍ଗଲରେ ଦୁଇ ଜାତି -ରାଓଲଫିଆ ସର୍ପେଣ୍ଟିନା ଓ ରାଓଲଫିଆ ଟେଟ୍ରାଫିଲା (ବା ମଇଁଷିଆ ପାତାଳଗରୁଡ଼) ଦେଖାଯାଏ ।
ଔଷଧୀୟ
ପାତାଳଗରୁଡ଼ ଚେର ମୁଖ୍ୟତଃ ଔଷଧ ରୂପେ ବ୍ୟବହାର ହୁଏ । ଏହାର ଚେରରୁ କେତେକ ପରିପୃକ୍ତ ଓ ଅପରିପୃକ୍ତ ସ୍ନେହାମ୍ଳ, ଓଲିଓରେଜିନ, ଷ୍ଟାର୍ଚ୍ଚ, ଆଲକୋହଲ ଓ ଶର୍କରା ଛଡ଼ା ପ୍ରାୟ ୩୦ ପ୍ରକାର ଔଷଧୀୟ ଗୁଣ ଯୁକ୍ତ ଆଲକାଲଏଡ ମିଳି ଥାଏ । ଏହାର ପତ୍ରରେ ମଧ୍ୟ ଔଷଧୀୟ ଗୁଣ ଥିବାର ବର୍ଣ୍ଣନା ରହିଛି । ନେଉଳ ଗୋଖର ସହ ଲଢ଼ିବା ପୂର୍ବରୁ ଓ ପରେ ପାତାଳ ଗରୁଡ଼ ପତ୍ର ଚର୍ବଣ କରିବା ଦେଖାଯାଏ । ଔଷଧୀୟ ବ୍ୟବହାର ଇତିହାସ ଆଜକୁ ପ୍ରାୟ ୪୦୦୦ ବର୍ଷ ପୂର୍ବରୁ ଏହାର ଚେର କଫ, ବାତ ଇତ୍ୟାଦି ରୋଗ ଚିକିତ୍ସାରେ ବ୍ୟବହାର ହୋଇ ଆସୁଛି । ଚରକ ଏହାର ଚେରକୁ ବିଷାକ୍ତ ସରୀସୃପ ବିଶେଷକରି ସର୍ପ ବିଷ ହରଣ ପାଇଁ ବ୍ୟବହାର କରିଥିଲେ । ଗବେଷଣା ଲବ୍ଧ ତଥ୍ୟ ଅନୁସାରେ ବର୍ତ୍ତମାନ ଏହାକୁ ଏଲୋପାଥି ଡାକ୍ତରମାନେ ଉଚ୍ଚ ରକ୍ତଚାପ ପ୍ରଶମନ ପାଇଁ ଅନୁମୋଦନ କରୁଛନ୍ତି । ଏହା କେନ୍ଦ୍ର ସ୍ନାୟୁ ସଂସ୍ଥା (central nervous system) ଉପରେ କାମ କରେ ।
ସର୍ପାଦି ବିଷଧର ସରିସୃପମାନଙ୍କଦ୍ୱାରା ଆସିଥିବା ବିଷକୁ ନାଶ କରିବାପାଇଁ ସର୍ପଗନ୍ଧାର ପ୍ରୟୋଗ କରାଯାଏ।
ଚାଷ
୧୯୫୨ ମସିହାରେ ଦୁଇ ସୁଇସ ବୈଜ୍ଞାନିକ ସିଲର ଓ ମୁଲର ପ୍ରମୁଖ ଆଲକାଲଏଡ ରିସରପିନ (ସର୍ପାସିଲ)କୁ ପୃଥକ କଲେ । ୧୯୫୩ ମସିହାରେ ଚୋପ୍ରା ଏହାର ଉଚ୍ଚ ରକ୍ତଚାପ ପ୍ରଶମନ ଗୁଣ ଆବିଷ୍କାର କଲେ । ଏହା ପରେ ସର୍ପଗନ୍ଧା ଚେରର ଚାହିଦା ପାଶ୍ଚାତ୍ୟ ଦେଶମାନଙ୍କରେ ଦ୍ରୁତ ବୃଦ୍ଧି ପାଇଛି । ଏହାର ଚାଷ ହେଉନଥିବାରୁ ଜଙ୍ଗଲମାନଙ୍କରୁ ଅନିୟନ୍ତ୍ରିତ ଚେର ସଂଗ୍ରହ ବୃଦ୍ଧି ପାଇଲା । ଫଳରେ ସର୍ପଗନ୍ଧା ବଂଶ ଲୋପ ପାଇବାକୁ ବସିଲା । ୧୯୫୫ ମସିହାରେ ଭାରତ ସରକାର ସର୍ପଗନ୍ଧାକୁ ବିରଳ ଶ୍ରେଣୀଭୁକ୍ତ କଲେ ଏବଂ ବିସ୍ତୃତ ଚାଷ କରିବା ପାଇଁ ଉଦ୍ୟମ କରାଗଲା ।
ଓଡ଼ିଶାରେ ପାତାଳ ଗରୁଡ଼ ଚାଷ
ଓଡ଼ିଶା ଜଳବାୟୁ ପାତାଳଗରୁଡ଼ ଚାଷ ପାଇଁ ଅତି ଉପଯୋଗୀ । ପାତାଳଗରୁଡ଼ ମଧ୍ୟମରୁ ଗଭୀର ଅତି ନିଗିଡ଼ା ହାଲୁକା ଉର୍ବର ବାଲି ଦୋରସା ସାମାନ୍ୟ ଅମ୍ଳୀୟରୁ ନିରପେକ୍ଷ ଅର୍ଥାତ ପିଏଚ ୪.୬ରୁ ୬.୨ ମାଟିରେ ଭଲ ବଢ଼େ । କାଦୁଆ ଦୋରସାରୁ ପଟୁ ଦୋରସା ମାଟିରେ ଅଧିକ ଜୈବାଂଶ (ହ୍ୟୁମସ) ଥିବା ମାଟି ବ୍ୟାବସାୟିକ ଚାଷ ପାଇଁ ଉତ୍କୃଷ୍ଟ । ଏହା ବହୁବିଧ ମାଟି ବାଲିଆ, ପଟୁ ଦୋରସା, ଲାଲ କଙ୍କର ଦୋରସା, କଳା ଦୋରସା, କୃଷ୍ଣକାର୍ପାସ ମୃତ୍ତିକାରେ ଅଧିକ ପରିମାଣ ହ୍ୟୁମସ ଥିଲେ ଚାଷ ହୋଇପାରେ । ଏହାର ଚେର ମାଟିର ଗଭୀରତା ଥିଲେ ୫୦ରୁ ୬୦ ସେ.ମି. ଭିତରକୁ ବିସ୍ତାର ହୋଇପାରେ ।
ଜଳବାୟୁ
ପାତାଳଗରୁଡ଼ ବିସ୍ତୃତ ତାପମାତ୍ରା ଓ ଆର୍ଦ୍ରତାଯୁକ୍ତ (୧୦ ୦ ସେ.ରୁ ୪୫ ୦ ସେ.) ବୃଷ୍ଟିପାତ (୨୫୦ ସେ.ମି.ରୁ ୫୦୦ ସେ.ମି.ବା ଉର୍ଦ୍ଧ୍ୱ), ସଂପୂର୍ଣ୍ଣ ସୂର୍ଯ୍ୟାଲୋକ ବା ଆଂଶିକ ଛାୟା ମିଳୁଥିବା ପରିବେଶରେ ଭଲ ବଢ଼ିପାରେ । ବର୍ଷା କମ ହେଉଥିବା ଅଞ୍ଚଳରେ ଜଳସେଚନର ସୁବିଧା ଥିଲେ ମଧ୍ୟ ଲାଭଜନକ ଚାଷ ହୋଇପାରେ।
ନାକା ଲାଛମାୟା
ନାକା ଲକ୍ଷ୍ମୟା (୨ ଡିସେମ୍ବର ୧୯୫୦ - ୧୬ ଜାନୁଆରୀ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ପାତାଳ ଗରୁଡ଼
କିସମ
ଆର.ଏସ. -୧ କିସମ ବ୍ୟାବସାୟିକ ଚାଷ ପାଇଁ ଅନୁମୋଦିତ ।
ନାକା ଲାଛମାୟା
ଜନ୍ମ, ପରିବାର ଓ ଶିକ୍ଷା
ନାକା ଲକ୍ଷ୍ମୟା ୧୯୫୦ ମସିହାରେ ଡିସେମ୍ବର ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାକା କୋୟା ଓ ପତ୍ନୀଙ୍କ ନାମ ନାକା ସୁଭଦ୍ରା ।
ରାଜନୈତିକ ଜୀବନ
ନାକା ଲକ୍ଷ୍ମୟା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ପାତାଳ ଗରୁଡ଼
ଅମଳ
ଏହାର ମଞ୍ଜି ୫/୬ ମାସ ସାଇତା ହେବା ପରେ ମଧ୍ୟ ୫୦-୬୦ ପ୍ରତିଶତ ଗଜା ହୁଏ । ହେକଟର ପ୍ରତି ଅମଳ ଶୁଖିଲା ଚେର ପ୍ରାୟ ୨୫ କ୍ୱିଣ୍ଟାଲ ଏବଂ ୧୮ ମାସ ଗଛରୁ ମୋଟ ଆଲକାଲଏଡ ୧.୭ରୁ ୨.୯୪ ଶତାଂଶ ମିଳେ । ମେରୁ ଜୁଲାଇ ମାସ ମଧ୍ୟରେ ଏହା ଜଳସେଚିତ ଜମିରେ ଲଗାଯାଏ । ସେପଟେମ୍ବର ବେଳକୁ ଗଛ ଭଲ ବଢ଼ିଯାଏ । ୧୮ ମାସ ବେଳକୁ ଚେର ଔଷଧୀୟ ଗୁଣଯୁକ୍ତ ହୁଏ । ୨ ବର୍ଷରୁ ଅଧିକ, ଏପରିକି ୩-୪ ବର୍ଷିଆ ଗଛର ଚେର ଅଧିକ ଗୁଣଯୁକ୍ତ ହୁଏ । ଗଛ ପ୍ରତି ୦.୧-୪ କେଜି ଚେର ମିଳେ । ମଞ୍ଜି ଗଛରୁ ସର୍ବାଧିକ ଚେର ମିଳେ । ମଞ୍ଜି ଗଛରୁ ଶୁଖିଲା ଚେର ହେକଟର ପ୍ରତି ୧୧୭୦ କେଜି, ଡାଳ କଲମି ଗଛ ଚେର ୧୭୫ କେଜି, ଚେରକଟା ଗଛ ଚେର ୭୪୫ କେ.ଜି. ମିଳେ । ଦୁଇ ବର୍ଷିଆ ମଞ୍ଜି ଗଛରୁ ୨୨୦୦ କେ.ଜି. ଏବଂ ୩-୪ ବର୍ଷିଆ ମଞ୍ଜି ଗଛରୁ ୩୩୦୦ କେ.ଜି. ଶୁଖିଲା ଚେର ମିଳେ । ଏହାଛଡ଼ା ହେକଟର ପ୍ରତି ୭୫ କେଜିରୁ ଅଧିକ ମଞ୍ଜି ମିଳେ ।
ନାକା ଲାଛମାୟା
ରାଜନୈତିକ ଜୀବନ
୧୯୭୫ ମସିହାରେ ସେ ସରକାରୀ ଚାକିରି ଛାଡ଼ି ଜନସେବାରେ ନିଜକୁ ନିୟୋଜିତ କରିଥିଲେ ଏବଂ ପରେ କଂଗ୍ରେସରେ ଯୋଗଦେଇ ପ୍ରତ୍ୟକ୍ଷ ରାଜନୀତିରେ ସକ୍ରିୟ ହୋଇଥିଲେ । ୧୯୭୭ ମସିହା ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଂଗ୍ରେସ ଟିକଟରେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀ ରୁ ଲଢ଼ିଥିଲେ ମଧ୍ୟ ପରାଜିତ ହୋଇଥିଲେ ।
ପାତାଳ ଗରୁଡ଼
ବାହାର ତଥ୍ୟ
ଶ୍ରେଣୀ:ଔଷଧୀୟ ଗଛ ଶ୍ରେଣୀ:ଉଦ୍ଭିଦ ଜଗତ
ନାକା ଲାଛମାୟା
ଆଧାର
ଶ୍ରେଣୀ:୧୯୫୦ ଜନ୍ମ ଶ୍ରେଣୀ:୨୦୨୦ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ମାଲକାନଗିରି ଜିଲ୍ଲାର ଲୋକ ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଫଣୀ ଘୂର୍ଣ୍ଣିବାତ୍ୟା
ଅତି ଗୁରୁତର ଘୂର୍ଣ୍ଣିବାତ୍ୟା ଫଣୀ (ফণী) ୨୦୧୯ ମସିହା ମଇ ମାସ ପ୍ରାରମ୍ଭରେ ଆସିଥିବା ଏକ ଶକ୍ତିଶାଳୀ କ୍ରାନ୍ତୀୟ ଘୁର୍ଣ୍ଣିବାତ୍ୟା । ଏହାକୁ ଫୋନୀ, ଫନି ଏବଂ ଫନୀ ନାମରେ ମଧ୍ୟ ଉଲ୍ଲେଖ କରାଯାଇଥାଏ । ଏହା ପୂର୍ବ ଭାରତରେ ପୁରୀଠାରେ ମଇ ମାସ ୩ ତାରିଖ ସକାଳରେ ଲ୍ୟାଣ୍ଡଫଲ କରିଥିଲା । ୨୦୧୯ ଉତ୍ତର ଭାରତୀୟ ମହାସାଗର ବାତ୍ୟା ଋତୁର ଫଣୀ ପଞ୍ଚମ ଗୁରୁତର ଝଡ଼ବାତ୍ୟା ଏବଂ ଚତୁର୍ଥ ନାମିତ ବାତ୍ୟା ଥିଲା । ଫଣୀ ପ୍ରଭାବରେ ଓଡ଼ିଶାର ପୁରୀ ଜିଲ୍ଲା ଏବଂ ଭୁବନେଶ୍ୱର ସର୍ବାଧିକ କ୍ଷତିଗ୍ରସ୍ତ ହୋଇଥିଲାବେଳେ ପାଖାପାଖି ଦେଢ଼ କୋଟିରୁ ଅଧିକ ଲୋକ ପ୍ରଭାବିତ ହୋଇଥିଲେ । ଓଡ଼ିଶାର ପ୍ରାୟ ୧୩ଟି ଜିଲ୍ଲାରେ ଏହି ବାତ୍ୟାଦ୍ୱାରା ପ୍ରଭାବିତ ହୋଇଥିଲା । ବଙ୍ଗଳାଦେଶରେ ଫଣୀ ଯୋଗୁଁ ୧୫ ଜଣଙ୍କର ମୃତ୍ୟୁ ଘଟିଥିଲା । ଓଡ଼ିଶାରେ ୪୧ ଜଣ ବ୍ୟକ୍ତିଙ୍କ ସମେତ ୩୪ ଲକ୍ଷ ୫୨ ହଜାର ପଶୁପକ୍ଷୀଙ୍କର ମୃତ୍ୟୁ ଘଟିଥିଲା । thumb|ଫଣୀର ଗତପଥ
ଉତ୍ପତ୍ତି
ଫଣୀ ଭାରତ ମହାସାଗର ରେ ସୁମାତ୍ରାର ପଶ୍ଚିମରେ ଅପ୍ରେଲ ୨୬ ତାରିଖରେ ଏକ କ୍ରାନ୍ତୀୟ ବିଷଣ୍ଣତାରୁ ଜନ୍ମିଥିଲା । ମିଳିତ ଟାଇଫୁନ ଚେତାବନୀ କେନ୍ଦ୍ର (JTWC) ଭାରତ ମହାସାଗରରେ ଏକ କ୍ରାନ୍ତୀୟ ବିଶୃଙ୍ଖଳା ଉପରେ ଆଖି ରଖିଥିଲା ଓ ୦୧B ନାମରେ ଚିହ୍ନଟ କରିଥିଲା । ଫଣୀ ଧୀରେ ଧୀରେ ପଶ୍ଚିମ ଆଡ଼କୁ ଗତିକରି ଶକ୍ତିଶାଳୀ ହେବା ପାଇଁ ଏକ ଅଞ୍ଚଳ ଖୋଜୁଥିଲା । ଏହି ପ୍ରକ୍ରିୟା ତ୍ୱରାନ୍ୱିତ ହେଲା ଆଉ ନାମିତ ହେବାର ଦୁଇ ଦିନ ପରେ ଏହା ଋତୁର ଦ୍ୱିତୀୟ ନାମିତ ବାତ୍ୟା ଫଣୀ ଘୂର୍ଣ୍ଣିବାତ୍ୟାରେ ପରିଣତ ହେଲା । ଫଣୀ ଉତ୍ତରକୁ ଗତି କଲା । ବିଭକ୍ତ ପବନରୁ ଦୂରେଇ ଗଲା ପରେ ଫଣୀ ଖୁବ ଶୀଘ୍ର ତୀବ୍ରତର ହେଲା ଓ ୨୦୧୯ ମସିହା ଅପ୍ରେଲ ମାସ ୩୦ ତାରିଖରେ ଋତୁର ପ୍ରଥମ ଘୂର୍ଣ୍ଣିବାତ୍ୟା ଭାବେ ଏକ ଅତି ଗୁରୁତର ଘୂର୍ଣ୍ଣିବାତ୍ୟାରେ ପରିଣତ ହେଲା । ଏହା "ବିଶାଖାପାଟଣା ଓ ଗୋପାଳପୁର ନିକଟରେ ବଙ୍ଗୋପସାଗର ଦେଇ ପୁରୀଠାରେ ପ୍ରାତଃ ୯.୦୦ ଟା ସମୟରେ ସ୍ଥଳଭାଗ ଛୁଇଁଲା । ଗୋପାଳପୁର ଓ ବ୍ରହ୍ମପୁରଠାରେ ଘଣ୍ଟା ପ୍ରତି ପବନର ବେଗ ୧୨୦ କିମି ପ୍ରତି ଘଣ୍ଟା ଥିବା ବେଳେ ପୁରୀଠାରେ ପବନର ବେଗ ୧୮୦ - ୨୦୦ କିମି ପ୍ରତି ଘଣ୍ଟା ରହିଥିଲା ।
ପ୍ରସ୍ତୁତି
ଏହି ଘୁର୍ଣ୍ଣିବାତ୍ୟାର ମୁକାବିଲା କରିବା ପାଇଁ ଭାରତୀୟ ପାଣିପାଗ ବିଭାଗ ସତର୍କତା ସୂଚନା ଜାରୀ କରିଥିଲେ । ଭାରତର ଦକ୍ଷିଣ-ପୂର୍ବ ଅଞ୍ଚଳକୁ ଏହି ଘୁର୍ଣ୍ଣିବାତ୍ୟା ପ୍ରଭାବିତ କରିବାର ସମ୍ଭାବନା ଥିବାରୁ ଏସବୁ ଅଞ୍ଚଳ ପାଇଁ ହଳଦିଆ ଚେତାବନୀ (yellow warnings) ଜାରୀ କରାଯାଇଥିଲା । ଭାରତୀୟ ନୌସେନା ମଧ୍ୟ ବିଶାଖାପାଟଣା ଓ ଓଡ଼ିଶା ଉପକୂଳରେ ନୌଜାହାଜ ମୁତୟନ କରିଥିଲେ । ଫଣୀର ପ୍ରଭାବ ପଡ଼ିବା ସୁସ୍ପଷ୍ଟ ହେବା ପରେ ପ୍ରଶାସନ ତରଫରୁ ହାରାହାରି ୭,୮୦,୦୦୦ ଲୋକଙ୍କୁ ସୁରକ୍ଷିତ ସ୍ଥାନକୁ ସ୍ଥାନାନ୍ତରିତ କରାଯାଇଥିଲା ।  ମୟୁରଭଞ୍ଜ ଜିଲ୍ଲା ରେ ପାଖାପାଖି ୪୫,୦୦୦ ଲୋକଙ୍କୁ ସୁରକ୍ଷିତ ସ୍ଥାନକୁ ସ୍ଥାନାନ୍ତରିତ କରାଯାଇଥିଲା ।  ବଙ୍ଗଳାଦେଶରେ ମଧ୍ୟ ଅନେକ ଲୋକଙ୍କୁ ସୁରକ୍ଷିତ ସ୍ଥାନକୁ ସ୍ଥାନାନ୍ତରିତ କରାଯାଇଥିଲା ।
ବାତ୍ୟା
ମଇ ୩ ତାରିଖ ସକାଳେ ଏହି ଘୁର୍ଣ୍ଣିବାତ୍ୟା ପୁରୀ ନିକଟରେ ସ୍ଥଳ ଭାଗ ସ୍ପର୍ଶ କଲାପରେ ଧୀରେ ଧୀରେ ଉତ୍ତର ଆଡ଼କୁ ଗତି କରିଥିଲା । ପୁରୀରେ ଫଣୀ ସ୍ଥଳଭାଗ ସ୍ପର୍ଶ କରିବାମାତ୍ରେ ୧୭୦ରୁ ୨୦୦ କିଲୋମିଟର ପ୍ରତିଘଣ୍ଟା ବେଗରେ ପବନ ବହିଥିଲା । ଅନେକ ଘରଦ୍ୱାର ଏବଂ ଗଛପତ୍ର ଭାଙ୍ଗିପଡିଥିଲା । ଏହାର ପ୍ରଭାବରେ ପୁରୀ, ଖୋର୍ଦ୍ଧା, କଟକ, ଜଗତସିଂହପୁର, କେନ୍ଦ୍ରାପଡ଼ା ଆଦି ଜିଲ୍ଲାରେ ଭୀଷଣ ପବନ ଓ ବର୍ଷା ଲାଗିରହିଥିଲା । ଅନେକ ନଦୀରେ ବନ୍ୟାର ଆଶଙ୍କା ଦେଖାଦେଇଥିଲା ।
କ୍ଷୟକ୍ଷତି
ଫଣୀ ବାତ୍ୟାରେ ଓଡ଼ିଶାର ୧୪ଟି ଜିଲ୍ଲାର ମୋଟ ୧ କୋଟି ୫୦ ଲକ୍ଷ ୯୪ ହଜାର ୩୨୧ଜଣ ଲୋକ ପ୍ରଭାବିତ ହୋଇଥିଲେ । ଏହି ଜିଲାଗୁଡ଼ିକ ହେଲା:- ପୁରୀ, ଖୋର୍ଦ୍ଧା, କଟକ, ଅନୁଗୋଳ, ବାଲେଶ୍ୱର, ଭଦ୍ରକ, ଢ଼େଙ୍କାନାଳ, ଜଗତ୍‌ସିଂହପୁର, ଯାଜପୁର, କେନ୍ଦ୍ରାପଡ଼ା, କେନ୍ଦୁଝର, ମୟୂରଭଞ୍ଜ ଓ ନୟାଗଡ଼ । ବାତ୍ୟାରେ ମୋଟ ୫ ଲକ୍ଷ ୮ ହଜାର ୪୬୭ଟି ଘର ଭାଙ୍ଗି ଯାଇଥିଲା ।
୬୮ଟି ପଞ୍ଚାୟତ ସମିତିର ୧ ଲକ୍ଷ ୫୨ ହଜାର ୯୮୫ ହେକ୍ଟର ଚାଷଜମି ଏବଂ ୧୨ ହଜାର ୭୭୭ ହେକ୍ଟର ନଡ଼ିଆ, ଆମ୍ବ, ପଣସ, କଦଳୀ, ପାନବରଜ ଆଦି ବାରମାସୀ ଫସଲ ଉଜୁଡ଼ିଯାଇଥିଲା । ଏହି କ୍ଷତିର ମୂଲ୍ୟ ପାଖାପାଖି ୧୪୫ କୋଟି ଥିଲା । ହୋଟେଲ ଶିଳ୍ପର ୫୦୦ କୋଟି ଟଙ୍କାର କ୍ଷତି ଘଟିଥିଲା ।
ଭୁବନେଶ୍ୱର
୧୯୯୯ ମସିହା ମହାବାତ୍ୟାର ଦୀର୍ଘ ୨୦ ବର୍ଷ ପରେ ଫଣୀ ରୂପକ ବାତ୍ୟା ଯୋଗୁଁ ଓଡ଼ିଶାର ରାଜଧାନୀ ଭୁବନେଶ୍ୱରରେ ଲକ୍ଷାଧିକ ଟଙ୍କାର କ୍ଷୟକ୍ଷତି ହେଇଥିଲା ।
ନନ୍ଦନକାନନ ପ୍ରାଣୀ ଉଦ୍ୟାନ ରେ ଅନେକ କ୍ଷୟକ୍ଷତି ଯୋଗୁଁ ଏହାକୁ ମଇ ୨୧ ତାରିଖ ପର୍ଯ୍ୟନ୍ତ ବନ୍ଦ କରାଯାଇଥିଲା । ଫଣୀ ଯୋଗୁଁ ଓଡ଼ିଶାର ସେସୁ ଶକ୍ତି ବିଭାଗରେ ୧୨୦୦ କୋଟି ଟଙ୍କାର କ୍ଷତି ହୋଇଥିଲାବେଳେ ୨୯ ଲକ୍ଷ ବ୍ୟକ୍ତି ବିଦ୍ୟୁତସେବାରୁ ବଞ୍ଚିତ ରହିଥିଲେ । ପ୍ରାୟ ୧୦,୦୦୦ରୁ ଅଧିକ ବିଦ୍ୟୁତ ଖୁଣ୍ଟି ଭାଙ୍ଗିଯାଇଥିଲା । ବାତ୍ୟା ପରେ ପାଣି ଏବଂ ବିଦ୍ୟୁତ ହିଁ ପ୍ରମୁଖ ସମସ୍ୟାରୂପେ ଉଭା ହୋଇଥିଲା । ଘଟଣାର ନଅ ଦିନପରେ ମଧ୍ୟ ରାଜଧାନୀ ଭୁବନେଶ୍ୱରରେ ବିଦ୍ୟୁତ ସରବରାହ ବିଚ୍ଛିନ୍ନ ରହିଥିଲା ।  ଅନେକ ଠେଲା ଏବଂ ଉଠାଦୋକାନୀଙ୍କର ଆର୍ଥିକ ଅବସ୍ଥା ଶୋଚନୀୟ ହୋଇଯାଇଥିଲା ।
ପୁରୀ ଜିଲ୍ଲା
ପୁରୀ ଜିଲ୍ଲାର ପିପିଲିଠାରେ ଶହ ଶହ ବୃକ୍ଷଲତା ଉପୁଡ଼ି ପଡିଥିଲାବେଳେ ଅନେକ ଗୃହପାଳିତ ପଶୁଙ୍କର ପ୍ରାଣହାନୀ ତଥା ଅନେକଗୁଡ଼ିଏ କୁକୁଡ଼ା ଫାର୍ମ ମାଟିରେ ମିଶିଯାଇଥିଲା । ଅନେକ ୧୧ କେଭି ବିଦ୍ୟୁତ ଖୁଣ୍ଟି ଉପୁଡ଼ି ପଡିଥିଲା, ଟେଲିକମ ପ୍ରଦାନକାରୀ ସଂସ୍ଥା ବିଏସଏନଏଲର ଦୁଇଟି ଆଣ୍ଟିନା ନଷ୍ଟ ହୋଇଯାଇଥିଲା । ପିପିଲିରେ ତାଣ୍ଡବ ରଚାଇଲା ଫଣି,୧ମୃତ, ୩୦ରୁ ଉର୍ଦ୍ଧ ଆହତ।।ଶହ ଶହ ସଂଖ୍ୟାରେ ୧୧କେଭି ଲାଇନ ଖୁଣ୍ଟ, ୧୩ କେଭି ଲାଇନ ଖୁଣ୍ଟ ସମେତ ଏକ ହଜାରରୁ ଉର୍ଦ୍ଧ ଏଲ୍‍ଟି ଲାଇନ ଖୁଣ୍ଟ ସଂପୂର୍ଣ୍ଣ ଭାବେ ଭାଙ୍ଗି ଯାଇଛି । ରାସ୍ତା ସାରା ଛିଣ୍ଡା ବିଦ୍ୟୁତ ତାର ପଡିରହିଛି । କେତେକ ସ୍ଥାନରେ ବିଦ୍ୟୁତ ଟ୍ରାନ୍ସଫର୍ମର ମଧ୍ୟ ଉପୁଡି ପଡିଛି । ସମଗ୍ର ଅଞ୍ଚଳରେ ରାସ୍ତା ଉପରେ ବଡ଼ ବଡ଼ ଗଛ ପଡିରହିଥିବା ଯୋଗୁଁ ଯାତାୟତରେ ବ୍ୟାଘାତ ସୃଷ୍ଟି ହୋଇଛି । ତେବେ ସମସ୍ତ ଗ୍ରାମ୍ୟରାସ୍ତାରେ ପଡିଥିବା ଗଛ ଓ ବିଦ୍ୟୁତ୍‍ ଖୁଣ୍ଟି ହଟାଯାଇନଥିବାରୁ କୌଣସି ଗ୍ରାମକୁ ଯିବା ସମ୍ଭବପର ହେଉନାହିଁ । ପୁରୀ ଜିଲ୍ଲାରେ ମୋଟ ୧ ଲକ୍ଷ ୮୯ହଜାର ୯୫ଟି କଚ୍ଚା ଘର ସମ୍ପୂର୍ଣ୍ଣ ନଷ୍ଟ ହୋଇଯାଇଥିଲା ।  ପୁରୀଠାରୁ ରାମଚଣ୍ଡୀ ପର୍ଯ୍ୟନ୍ତ ୭୪ ବର୍ଗକିଲୋମିଟର ସ୍ଥାନରେ ଥିବା ବାଲୁଖଣ୍ଡ ଅଭୟାରଣ୍ୟ କେବଳ ଥୁଣ୍ଟା ଗଛମାନଙ୍କର ମେଳି ପାଲଟିଛି । ୨୦୧୫ ମସିହାରେ ୭୨ କୋଟି ଟଙ୍କାରେ ୫୦୦ ବସ ରହିଲାଭଳି ନିର୍ମିତ ପୁରୀ ବସ ଷ୍ଟାଣ୍ଡର ପୁନରୁଦ୍ଧାର ପାଇଁ ୧୦ କୋଟି ଟଙ୍କାର ମରାମତି ଖର୍ଚ୍ଚ ଆକଳନ କରାଯାଇଥିଲା ।
ରିଲିଫ ଏବଂ ଆର୍ଥିକ ସହାୟତା
ତଳିଆ ଅଞ୍ଚଳରେ ବାତ୍ୟା ଆଶ୍ରୟସ୍ଥଳୀ ଗୁଡ଼ିକରେ ଥିବା ଆଶ୍ରୟୀମାନଙ୍କୁ ରିଲିଫ ବଣ୍ଟନ କରାଯାଇଥିଲା । ତାମିଲନାଡୁ ଏବଂ ଉତ୍ତରପ୍ରଦେଶ, ଉଭୟ ଓଡ଼ିଶାକୁ ୧୦ କୋଟି ଲେଖାଏଁ ପାଣ୍ଠିର ସହାୟତା ଘୋଷଣା କରିଥିଲେ । ପ୍ରଧାନମନ୍ତ୍ରୀ ଜାତୀୟ ସହାୟତା ରାଶି(PMNRF)ରୁ ଓଡ଼ିଶାକୁ ୧୩୪୧କୋଟି ଟଙ୍କା ଆର୍ଥିକ ସହାୟତା ପ୍ରଦାନ କରିଥିବାବେଳେ ମହାରାଷ୍ଟ୍ର, ଛତିଶଗଡ଼, ଆନ୍ଧ୍ରପ୍ରଦେଶ, ତାମିଲନାଡୁ ସରକାର ପାଖାପାଖି ୧୦କୋଟି ଟଙ୍କା ଲେଖାଏଁ ଆର୍ଥିକ ସହାୟତା ଦେବାକୁ ଘୋଷଣା କରିଛନ୍ତି । ଧର୍ମଗୁରୁ ଦଲାଇଲାମା ମଧ୍ୟ ୧୦ ଲକ୍ଷ ଟଙ୍କା ଆର୍ଥିକ ସହାୟତା ଯୋଗାଇ ଦେବାକୁ ମୁଖ୍ୟମନ୍ତ୍ରୀଙ୍କୁ ଚିଠି ଲେଖି ଅବଗତ କରାଇଛନ୍ତି। ଏହା ଛଡ଼ା ସୋସିଆଲ ମିଡିଆ ଏବଂ ଅନ୍ୟାନ୍ୟ ମାଧ୍ୟମରେ ପ୍ରଚାର ଯୋଗୁଁ ବିଭିନ୍ନ ଉତ୍ସରୁ ମୁଖ୍ୟମନ୍ତ୍ରୀ ସହାୟତା ପାଣ୍ଠି କୁ ଅର୍ଥ ପ୍ରଦାନ କରାଯାଇଥିଲା । ଆଇଓସିଏଲ ତରଫରୁ ପୁରୀ ଜଗନ୍ନାଥ ମନ୍ଦିର କୁ ପାଞ୍ଚ କୋଟି ଦାନ କରାଯାଇଥିଲା ।
ଅତି ପ୍ରଭାବିତ ୫ଟି ଜିଲ୍ଲାର ଅନ୍ତେବାସୀଙ୍କୁ ମାଗଣା ଚାଉଳ, ଟଙ୍କା ଏବଂ ପଲିଥିନ ପ୍ରଦାନ କରାଯାଇଥିଲା ।
ପ୍ରତିକ୍ରିୟା
ବାତ୍ୟା ପରେ ଦେଶ ବିଦେଶରୁ ଅନେକ ମହଲରୁ ଭାରତର ପୂର୍ବତଟବାସୀଙ୍କ ପାଇଁ ସୁହାନୁଭୂତି ଜ୍ଞାପନ କରାଯାଇଥିଲା । ଓଡ଼ିଶାରେ ବାତ୍ୟାର ପୂର୍ବ ପ୍ରସ୍ତୁତିକୁ ମିଳିତ ଜାତିସଂଘ ତରଫରୁ ପ୍ରଶଂସା କରାଯାଇଥିଲା ।
ଟୀକା
ଯାହାର ଫଣା ଥାଏ ତାହାକୁ “ଫଣୀ” ବୋଲି କୁହନ୍ତି । ଫଣୀ ହେଉଛି ନାଗ ବା ସାପର ଏକ ସମାନାର୍ଥ ।
ଆଧାର
ଶ୍ରେଣୀ:ବାତ୍ୟା
ଦୂର ଦିଗନ୍ତ
ଦୂର ଦିଗନ୍ତ, ୧୯୯୧ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶାନ୍ତନୁ ମିଶ୍ର । ଏହି ଚଳଚ୍ଚିତ୍ର ପାଇଁ ନିର୍ଦ୍ଦେଶକ ଶାନ୍ତନୁ ମିଶ୍ର ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ ।
ଅଶ୍ରୁମୋଚନ ମହାନ୍ତି, ପୃଥ୍ୱୀରାଜ ମିଶ୍ର, ବୀଣା ସିଂହ, ଜୟା ବି. ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ବାହାର ଆଧାର
ଶ୍ରେଣୀ:୧୯୯୧ର ଓଡ଼ିଆ କଥାଚିତ୍ର
ସେଫପ୍ରୋଜିଲ
ସେଫପ୍ରୋଜିଲ ହେଉଛି ଏକ ଆଣ୍ଟିବାୟୋଟିକ୍ ଯାହା ମଧ୍ୟକର୍ଣ୍ଣ ସଂକ୍ରମଣ, ଚର୍ମ ସଂକ୍ରମଣ, ଷ୍ଟ୍ରେପ୍ ଗଳା ଏବଂ ନିମୋନିଆର ଚିକିତ୍ସା ପାଇଁ ବ୍ୟବହୃତ ହୁଏ । ସାଇନୁସାଇଟିସ୍ ପାଇଁ ଏହା ଆଉ ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ ।
୧୯୮୩ ମସିହାରେ ସେଫପ୍ରୋଜିଲ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୯୧ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୫୦୦ମିଗ୍ରାର ୨୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୪ ଡଲାର ଅଟେ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଜୟନ୍ତୀ କୁରୁ-ଉତୁମ୍ପଲା
ଜୟନ୍ତୀ କୁରୁ-ଉତୁମ୍ପଲା‌ (ସିହ୍ନା: ජයන්ති කුරු, ଜନ୍ମ: ୩ ସେପ୍ଟେମ୍ବର ୧୯୭୯) ଶ୍ରୀଲଙ୍କାର ଜଣେ ଦୁଃସାହସିକ ବ୍ୟକ୍ତି, ବୃତ୍ତିଗତ ପଥର ଆରୋହୀ, ପ୍ରେରଣା ଦାୟକ ବକ୍ତା ଏବଂ ମହିଳା ଅଧିକାର କର୍ମୀ ଅଟନ୍ତି । ସେ ଶ୍ରୀଲଙ୍କାର ପ୍ରଥମ ମହିଳା ଯିଏକି ମାଉଣ୍ଟ ଏଭରେଷ୍ଟ ଶିଖର ପର୍ଯ୍ୟନ୍ତ ପହଞ୍ଚି ଥିଲେ । ସେ ଏହି ଆରୋହଣ ୨୧ ମଇ ୨୦୧୬ ମସିହାରେ କରିଥିଲେ । କୁରୁ-ଉତୁମ୍ପଲା‌ ଶ୍ରୀଲଙ୍କା ମହିଳା ଅଧିକାରର ଜଣେ ଆଡଭୋକେଟ ଏବଂ ତାଙ୍କର ବୟସ୍କ ଜୀବନର ଅଧିକାଂଶ ସମୟ ଲିଙ୍ଗ ଅଧ୍ୟୟନ ଏବଂ ମହିଳା ଅଧିକାର ଉପରେ ଗବେଷଣା କରିଛନ୍ତି । ସେ ଅନେକ ଅଭିଯାନ ପାଇଁ ସାଥୀ ପର୍ବତାରୋହୀ ଜୋହାନ ପେରିସଙ୍କ ସହ ଏକ ସହଯୋଗ ସ୍ଥାପନ କରିଥିଲେ ।
ଜୀବନୀ
ଜୟନ୍ତୀ କୁରୁ-ଉତୁମ୍ପଲା ୩ ସେପ୍ଟେମ୍ବର ୧୯୭୯ ମସିହାରେ କଲମ୍ବୋରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ନିସଙ୍କା ଜଣେ ଯାନ୍ତ୍ରିକ ଇଂଜିନିୟର ଏବଂ ମାତା ଜାକିଣ୍ଟା ଆତିଥ୍ୟ ଶିଳ୍ପରେ ଜଣେ ପରିଚାଳକ ଥିଲେ । ତାଙ୍କ ବଡ଼ ଭାଇ ରୁକଶାନ ମାଉଣ୍ଟ ଲାଭିନିଆର ସେଣ୍ଟ ଥୋମସ କଲେଜରେ ପଢୁଥିଲେ । ତାଙ୍କୁ ତାଙ୍କ ଭାଇ ଅଳ୍ପ ବୟସରେ ମହିଳା ଭାବେ ତିଆରି କରିଥିଲେ ।
ସମ୍ମାନ
୨୦୧୬ ମସିହାରେ ଅଦା ଡେରାନ ଶ୍ରୀଲଙ୍କାର ଏକ ଅଂଶ ଭାବରେ କୁରୁ-ଉତୁମ୍ପଲା ଟିଭି ଚ୍ୟାନେଲ ଅଦା ଡେରାନଠାରୁ ଏକ ସ୍ୱତନ୍ତ୍ର ପୁରସ୍କାର ପାଇଥିଲେ । ସେ BCCIର ୧୦୦ଟି ପ୍ରେରଣା ଦାୟକ ତଥା ପ୍ରଭାବଶାଳୀ ମହିଳାଙ୍କ ତାଲିକାରେ ୨୦୧୭ ପାଇଁ ଅନ୍ତର୍ଭୁକ୍ତ ହୋଇଥିଲେ ।
ମାର୍ଚ୍ଚ ୨୦୧୯ରେ ସେ ଅନ୍ୟତମ ପ୍ରଭାବଶାଳୀ ମହିଳା ଭାବେ ନାମିତ ହୋଇଥିଲେ ଏବଂ ଶ୍ରୀଲଙ୍କାର ମହିଳା ପରିବର୍ତ୍ତନକାରୀଙ୍କ ମଧ୍ୟରେ ଶ୍ରୀଲଙ୍କାର ସଂସଦ ଆନ୍ତର୍ଜାତିୟ ମହିଳା ଦିବସ ସହ ମେଳ ଖାଉଥିଲେ ।
ଅଗଷ୍ଟ ୨୦୧୯ ମସିହାରେ ସେ ଶ୍ରୀଲଙ୍କା ରାଷ୍ଟ୍ରପତି ମୈଥ୍ରୀପାଲ ସିରିସେନାଙ୍କଠାରୁ ୨୦୧୯ ପାଇଁ ଜାତୀୟ ସମ୍ମାନ ଗ୍ରହଣ କରିଥିବା ୬୬ ଜଣଙ୍କ ମଧ୍ୟରୁ ଜଣେ ଥିଲେ ।
ଆଧାର
ଶ୍ରେଣୀ:୧୯୭୯ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଶ୍ରୀଲଙ୍କା
ଜୟ ହୋ (ଗୀତ)
୨୦୦୮ ମସିହାରେ ରହମାନ ନିର୍ଦ୍ଦେଶକ ଡାନୀଙ୍କଠାରୁ ଏକ ଇ-ମେଲ୍ ପାଇଥିଲେ, ଯେଉଁଥିରେ ଡାନୀ ତାଙ୍କୁ ଏକ ଗୀତ ପାଇଁ ଅନୁରୋଧ କରିଥିଲେ । ମାତ୍ର ସେତେବେଳେ ରହମାନ ଦ୍ୱିବିଧାରେ ପଡ଼ିଥିଲେ, କିନ୍ତୁ କିଛି ଇ-ମେଲ୍‌ର ବିନିମୟ ପରେ ଉଭୟଙ୍କର ମୁମ୍ବାଇରେ ସାକ୍ଷାତ ହୋଇଥିଲା । ସେତେବେଳେ ରହମାନଙ୍କୁ ଡାନୀ ଏହି କଥାଚିତ୍ରର କିଛି ଦୃଶ୍ୟ ଦେଖାଇଥିଲେ, ଯାହାଫଳରେ ରହମାନ ଏହି ଗୀତ କରିବାକୁ ରାଜି ହୋଇଥିଲେ ଏବଂ ଏହି ଗୀତ ପାଇଁ ସେ ଗୋଟିଏ କଥାଚିତ୍ରର ସଙ୍ଗୀତ ନିର୍ଦ୍ଦେଶନା ମଧ୍ୟ ଛାଡ଼ିଥିଲେ ।
ଏହି ଗୀତ ନିର୍ମାଣ ପାଇଁ ରହମାନ କିଛି ନୂତନ ପ୍ରଯୁକ୍ତିବିଦ୍ୟାର ବ୍ୟବହାର କରିଥିଲେ । ବିଗତ ୧୨ ବର୍ଷ ଧରି ସେ ଲଗାତାର ଭାବରେ ବ୍ୟବହାର କରିଆସୁଥିବା ସଫ୍ଟ୍‌ୱେର୍‌କୁ ମଧ୍ୟ ବଦଳାଇଥିଲେ । ଏହି ସବୁ ନୂତନ କୌଶଳ ଏହି ଗୀତକୁ ଏକ ନୂଆ ରୂପ ଦେଇଥିଲା ବୋଲି ରହମାନ ମତ ରଖିଥିଲେ । ଏହି ଗୀତଟିର ରଚନା କରିଥିଲେ ହିନ୍ଦୀ କଥାଚିତ୍ର ଜଗତର ଜଣାଶୁଣା ଗୀତିକାର ଗୁଲ୍‌ଜାର୍ । ଏହି ଗୀତରେ ମୁଖ୍ୟତଃ ହିନ୍ଦୀ, ଉର୍ଦ୍ଦୁ ଓ ପଞ୍ଜାବୀ ଶବ୍ଦ ରହିଛି, ମାତ୍ର କେତୋଟି ସ୍ପାନିସ୍ ଶବ୍ଦ ମଧ୍ୟ ରହିଛି । ବିଭିନ୍ନ ଶବ୍ଦର ମିଶ୍ରଣରେ ଏହି ଗୀତଟି ସ୍ୱତନ୍ତ୍ର ସ୍ଥାନ ପାଇଥିବା କିଛି ସମ୍ବାଦପତ୍ରରେ ଦର୍ଶାଯାଇଥିଲା ।
ଏହି ଗୀତଟି ପ୍ରଥମେ ୨୦୦୮ ମସିହାରେ ମୁକ୍ତିଲାଭ କରିଥିବା ସଲମାନ ଖାନ୍, କ୍ୟାଟ୍ରିନା କୈଫ ଏବଂ ଅନୀଲ କପୁର ଅଭିନୀତ ହିନ୍ଦୀ କଥାଚିତ୍ର ଯୁବରାଜ ପାଇଁ ନିର୍ମାଣ କରାଯାଇଥିଲା, ଯେଉଁଥିରେ ଅଭିନେତା ଯାୟେଦ୍ ଖାନ୍‌ ଏହି ଗୀତରେ ଅଭିନୟ କରିବାର ଥିଲା । ମାତ୍ର ନିର୍ଦ୍ଦେଶକ ସୁବାସ ଘାଇ ଏହି ଗୀତକୁ ପସନ୍ଦ କରିନଥିଲେ, ଫଳରେ ଉଭୟ ଗୁଲ୍‌ଜାର୍ ଓ ରହମାନ ଏହି ଗୀତକୁ ସ୍ଲମ୍‌ଡଗ୍ ମିଲେନିୟର୍ ପାଇଁ ବାଛିଥିଲେ । ଏହାପରେ ଏହି ଗୀତଟି ଓସ୍କାର ପୁରସ୍କାର ଜିତିବାପରେ ରହମାନ ମତ ରଖିଥିଲେ କି ପ୍ରତ୍ୟେକ ଜିନିଷର ଏକ ନିର୍ଦ୍ଦିଷ୍ଟ ଭାଗ୍ୟ ନିର୍ଦ୍ଧାରଣ ରୂପ ଥାଏ, ଯାହାକି ତାଙ୍କୁ ସ୍ଲମ୍‌ଡଗ୍ ମିଲେନିୟର୍ ଜରିଆରେ ପ୍ରାପ୍ତ ହେବାର ଥିଲା ।
"ଜୟ ହୋ" ଗୀତଟି ପ୍ରଥମେ ମୁକ୍ତିଲାଭ ପରେ ସମଗ୍ର ବିଶ୍ୱରେ ଲୋକପ୍ରିୟତା ସାଉଁଣ୍ଟିଥିଲା । ଏହାପରେ ଜୟ ହୋର ବିଭିନ୍ନ କଭର୍ ଏବଂ ରମିକ୍ସ ଗୀତ ୟୁ-ଟ୍ୟୁବ୍ ତଥା ଅନୁରୂପ କିଛି ଭିଡ଼ିଓ ଫୋରମ୍‌ରେ ଉପଲୋଡ଼ କରାଯିଥିଲା । ଏହି ଗୀତଟିକୁ ସମଗ୍ର ବିଶ୍ୱବାସୀ ପସନ୍ଦ କରିବା ସହିତ ସମୀକ୍ଷକମାନେ ମଧ୍ୟ ଏହାର ସେହି ଫିଲ୍ମର ସବୁଠାରୁ ଶ୍ରେଷ୍ଠ ଗୀତ ଭାବରେ ଦର୍ଶାଇବା ସହ ଉତ୍ତମ ମନ୍ତବ୍ୟ ରଖିଥିଲେ । ଏହି ଗୀତଟି ଶ୍ରେଷ୍ଠ ସ୍ୱ-ରଚନା ଗୀତ ଭାବରେ ଆକାଡେମୀ ଏବଂ ଚଳଚ୍ଚିତ୍ର ପାଇଁ ରଚିତ ଶ୍ରେଷ୍ଠ ଗୀତ ଭାବରେ ଗ୍ରାମୀ ପୁରସ୍କାର ପାଇଥିଲା । ୨୦୦୯ ମସିହାରେ ଭାରତୀୟ ସାଧାରଣ ନିର୍ବାଚନ ରେ ଏହି ଗୀତଟିକୁ ଭାରତୀୟ ଜାତୀୟ କଂଗ୍ରେସ ର ପ୍ରଚାର ଗୀତ ଭାବରେ ମଧ୍ୟ ବ୍ୟବହାର କରାଯାଇଥିଲା, ଯାହା ଦୂରଦର୍ଶନ ତଥା ଆକାଶବାଣୀଗୁଡ଼ିକର ବିଜ୍ଞାପନ ସମେତ ସମେତ ଭାରତୀୟ ଜାତୀୟ କଂଗ୍ରେସଦ୍ୱାରା ଆୟୋଜିନ ବିଭିନ୍ନ ନିର୍ବାଚନୀ ସଭାସମିତିମାନଙ୍କରେ ବ୍ୟବହୃତ ହୋଇଥିଲା । ଏହି ଗୀତ ପାଇଁ କଂଗ୍ରେସ ଦଳ ଏହି ଗୀତର ମୂଳ କପିରାଇଟ୍ ଅଧିକାରୀ ଟି-ସିରିଜ୍‌ କୁ ୨ ଲକ୍ଷ ଡଲାର୍ ଅର୍ଥ ଦେଇଥିଲା ।
ରିଭାରୋକ୍ସାବାନ
ରିଭାରୋକ୍ସାବାନ (ଇଂରାଜୀ ଭାଷାରେ Rivaroxaban), ବ୍ରାଣ୍ଡ ନାମ ଜାରେଲ୍ଟୋ/ Xarelto, ଏକ ରକ୍ତ ପତଳାକାରୀ ଔଷଧ ଯାହା ରକ୍ତ ଜମାଟ ପ୍ରତିରୋଧ ନିମନ୍ତେ ଦିଆଯାଏ । ନିର୍ଦ୍ଦିଷ୍ଟ ଭାବରେ ଏହା ଗଭୀର ଶିରା ଥ୍ରୋମ୍ବୋସିସ୍ ଏବଂ ଫୁସଫୁସ ଏମ୍ବୋଲିଜ୍ମ ର ଚିକିତ୍ସା ପାଇଁ ଓ ରକ୍ତ ଜମାଟ ପ୍ରତିରୋଧ ନିମନ୍ତ ଆଟ୍ରିଆଲ୍ ଫାଇବ୍ରିଲେସନ ଏବଂ ହିପ କିମ୍ବା ଆଣ୍ଠୁ ଅସ୍ତ୍ରୋପଚାର ପରବର୍ତ୍ତୀ ସମୟରେ ବ୍ୟବହୃତ ହୁଏ | ଏହା ପାଟିରେ ଦିଆଯାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୁଏ | ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ମେରୁଦଣ୍ଡ ହେମାଟୋମା ଏବଂ ଆନାଫାଇଲକ୍‌ସିସ ହୋଇପାରେ | ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ୱାରଫାରିନ ତୁଳନାରେ ଏହାର ଅନ୍ୟାନ୍ୟ ଔଷଧ ସ‌ହିତ ଅଳ୍ପ ପ୍ରତିକ୍ରିୟା ହୁଏ । ଏହା ଫ୍ୟାକ୍ଟର ଏକ୍ସଏର କାର୍ଯ୍ୟକଳାପକୁ ଅବରୋଧ କରି କାର୍ଯ୍ୟ କରେ |
ରିଭାରୋକ୍ସାବାନ ୨୦୦୭ ମସିହାରେ ପେଟେଣ୍ଟ ହୋଇଥିଲା ଏବଂ ୨୦୧୧ ମସିହାରେ ଆମେରିକାରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା ଯୁକ୍ତରାଷ୍ଟ୍ରରେ ଏହା ୨୦୨୪ ମସିହା ପର୍ଯ୍ୟନ୍ତ ସାଧାରଣ ଔଷଧ ଭାବରେ ଉପଲବ୍ଧ ହେବ ନାହିଁ | ଏକ ମାସ ଯୋଗାଣ ନିମନ୍ତେ ବ୍ରିଟେନରେ ୨୦୨୦ ମସିହାରଏଏନଏଚଏସର £ ୫୦ ଏହା ବାବଦରେ  ଖର୍ଚ୍ଚ ହୋଇଥିଲା । ଆମେରିକାରେ ଏହି ପରିମାଣର ହୋଲସେଲ୍ ମୂଲ୍ୟ ଆମେରିକୀୟ 430 ଡଲାର ଥିଲା । ୨୦୧୭ ମସିହାରେ ଏହା ଆମେରିକାର ୧୦୯ ତମ ସାଧାରଣ ଔଷଧ ଥିଲା, ଯେଉଁଥିରେ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଅଥାନ ଗର୍ଭ
ଅଥାନ ଗର୍ଭ ବା ଏକ୍ଟୋପିକ ପ୍ରେଗନାନସି (ଇଂରାଜୀରେ Ectopic pregnancy, also known as eccyesis or tubal pregnancy) ଏକ ପ୍ରକାର ଗର୍ଭାଧାନ ଜଟୀଳତା ଯେଉଁଥିରେ ଭୃଣ ଜରାୟୁ ବାହାରେ ସଂଯୁକ୍ତ ହୁଏ । ଏହି ରୋଗର ଲକ୍ଷଣ: ଉଦର ଯନ୍ତ୍ରଣା ଓ ଯୋନୀପଥ ରକ୍ତସ୍ରାବ । ୫୦ %ରୁ କମ ମହିଳାଙ୍କଠାରେ ଉଭୟ ଲକ୍ଷଣ ଦେଖାଯାଏ ।  ଯନ୍ତ୍ରଣା ତୀବ୍ର, ମାନ୍ଦା ବା କ୍ରାମ୍ପ ଭଳି ହୋଇପାରେ ।  ପେଟ ଭିତରେ ରକ୍ତସ୍ରାବ ହେଲେ କାନ୍ଧ ଯନ୍ତ୍ରଣା ମଧ୍ୟ ହୋଇପାରେ । ଅତ୍ୟଧିକ ରକ୍ତସ୍ରାବ ହେଲେ ଦୃତ ହୃଦଗତି, ଚେତାଶୂନ୍ୟ ବା ସକ୍ ହୁଏ ।  କ୍ୱଚିତ ଏହି ଫିଟସ ବଞ୍ଚିରହେ ।
ଏହି ରୋଗ ନିମନ୍ତେ ସଙ୍କଟଦାୟକ ଅବସ୍ଥାମାନଙ୍କର ନାମ: ପେଲଭିକ ପ୍ରଦାହ ରୋଗ ଅଧିକାଂଶ ସମୟରେ କ୍ଲାମିଡିଆ ସଂକ୍ରମଣ ଯୋଗୁ, ଧୂମ୍ରପାନ। ସ‌ହାୟତାପୂର୍ଣ୍ଣ ପ୍ରଜନ‌ନ ଟେକନୋଲୋଜି]] । ଅଥାନ ଗର୍ଭ ଇତିହାସ ଥିଲେ ସଙ୍କଟ ଅଧିକ ରହେ ।  ଅଧିକାଂଶ (୯୦ %) କ୍ଷେତ୍ରରେ ଫାଲୋପିଆନ ଟ୍ୟୁବରେ ହୁଏ ଯାହାକୁ ଟ୍ୟୁବାଲ ପ୍ରେଗନାନସି ବା ଟ୍ୟୁବାଲ ଗର୍ଭ କୁହାଯାଏ । ଏହି ଭୃଣ ସଂଯୋଗ ଜରାୟୁ ମୁଖ (ସର୍ଭିକ୍ସ), ଡିମ୍ବାଶୟ (ଓଭାରି) ଓ ଉଦରରେ (ଆବଡୋମେନ) ମଧ୍ୟ ହୋଇପାରେ । ରକ୍ତ ପରୀକ୍ଷାରେ ହ୍ୟୁମାନ ଗୋନାଡ଼ୋଟ୍ରୋଫିନ ବା ଏଚସିଜି ଓ ଅଲଟ୍ରାସାଉଣ୍ଡ କରି ଅଥାନ ଗର୍ଭ ନିର୍ଣ୍ଣୟ କରାଯାଏ ।  ଏହି ପରୀକ୍ଷା ଏକାଧିକ ଥର କରିବା ଆବଶ୍ୟକ ହୋଇପାରେ ।  ଯୋନୀପଥ ମଧ୍ୟରେ ଅଲଟ୍ରାସାଉଣ୍ଡ କଲେ ଉତ୍ତମ କାମ କରେ ।  ଏକାଭଳି ଲକ୍ଷଣ ଅନ୍ୟ ରୋଗ ଯଥା ଗର୍ଭପାତ, ଓଭାରିଆନ ଟରସନ, ଆକ୍ୟଟ ଟରସନ ଓ ଆକ୍ୟୁଟ ଆପେଣ୍ଡିସାଇଟିସ ଭଳି ରୋଗମାନଙ୍କରେ ଲକ୍ଷ କରାଯାଏ ।
ଏହି ରୋଗର ପ୍ରତିଷେଧ ସ୍ୱରୁପ ସଙ୍କଟାବସ୍ଥା କ୍ଲାମିଡିଆ ସଂକ୍ରମଣ ଉପସ୍ଥିତି ନିମନ୍ତେ ସ୍କ୍ରିନିଙ୍ଗ ଓ ପରବର୍ତ୍ତୀ ଚିକିତ୍ସା ଆବଶ୍ୟକ । କେତେକ ଅଥାନ ଗର୍ଭ ଆପେ ଆପେ ବିନା ଚିକିତ୍ସାରେ ଉପଶମ ହୋଇଯାଇପାରେ, କିନ୍ତୁ ୨୦୧୪ ମସିହା ସୁଦ୍ଧା ଏହାର ଉପ‌ଯୁକ୍ତ ଅନୁଶୀଳନ ହୋଇନାହିଁ । କେତେକ କେଶରେ ମେଥୋଟ୍ରେକସେଟ ଓ ଅପରେଶନ ଫଳପ୍ରଦ ହୁଏ ।  ରୋଗୀର ବିଟା-ଏଚ,ସି,ଜି, ସ୍ତର କମ ଥିଲେ ଓ ଫିଟସ ଛୋଟ ଥିଲେ ଏହା ଭଲ କାମ କରେ ।  ଟ୍ୟୁବ ଫାଟିଯାଇ ଫିଟସର ହୃତ ସ୍ପନ୍ଦନ ଠିକ ଥିଲେ କିମ୍ବା ରୋଗୀର ଭାଇଟାଲ ଚିହ୍ନ ଦୁର୍ବଳ ଥିଲେ ଅପରେଶନ କରାଯାଇପାରେ । ଲାପାରୋସ୍କୋପି ବା ଲାପାରୋଟୋମି ଅପରେଶନ କରାଯାଇପାରେ । ଚିକିତ୍ସା କଲେ ଭଲ ଫଳ ମିଳେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଟେଲମିସାର୍ଟାନ
ଟେଲମିସାର୍ଟାନ (ଇଂରାଜୀ ଭାଷାରେ Telmisartan, ଏକ ବିକ୍ରୟ ନାମ ମିକାର୍ଡ଼ିସ/ Micardis) ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଓ ମଧୁମେହ ବୃକ୍‌କ ରୋଗ (diabetic kidney disease) ଇତ୍ୟାଦି ରୋଗମାନଙ୍କର ଚିକିତ୍ସାରେ ଦିଆଯାଏ । ଉଚ୍ଚ ରକ୍ତଚାପ ରୋଗରେ ଏହା ଏକ ଉଚିତ ପ୍ରାରମ୍ଭିକ ଚିକିତ୍ସା । ଏହା ପାଟିରେ ଦିଆଯାଏ । ଏହାର ଅନ୍ୟାନ୍ୟ ମିଶ୍ରିତ ସଂସ୍କରଣମାନ ଟେଲମିସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ (telmisartan/hydrochlorothiazide) ଓ ଟେଲମିସାର୍ଟାନ/ଆମ୍ଲୋଡିପିନ ନାମରେ ମିଳେ ।
ଟେଲମିସାର୍ଟାନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ତରଳ ଝାଡ଼ା ଓ କଟି ଯନ୍ତ୍ରଣା ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ବୃକ୍‌କ ସମସ୍ୟା, ଅଳ୍ପ ରକ୍ତଚାପ (low blood pressure) ଓ ଆଞ୍ଜିଓଇଡିମା ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତିକାରକ ହୁଏ ଓ ସ୍ତନ୍ୟପାନ ସମୟରେ ଏହା ଦିଆଯାଏ ନାହିଁ । ଏହା ଏକ ଆଞ୍ଜିଓଟେନସିନ ୨ ରିସେପ୍ଟର ଆଣ୍ଟାଗୋନିସ୍ଟ (angiotensin II receptor antagonist) ଓ ଆଞ୍ଜିଓଟେନସିନ ୨ର (angiotensin II) ପ୍ରଭାବକୁ ଅବରୋଧ କରି କାର୍ଯ୍ୟକ୍ଷମ ହୁଏ ।
ଟେଲମିସାର୍ଟାନ ସନ ୧୯୯୧ରେ ପେଟେଣ୍ଟ ହେବା ପରେ ସନ ୧୯୯୯ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଡୋଜ ପିଛା ପ୍ରାୟ ୨ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୧୦ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୧.୯ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୪୬ତମ ସ୍ଥାନରେ ଥଲା ।
ବାହ୍ୟ ଲିଙ୍କ
ଶ୍ରେଣୀ:ଔଷଧ ଶ୍ରେଣୀ:ଚିକିତ୍ସା ବିଜ୍ଞାନ
ସ୍କ୍ଲେରୋଡର୍ମା
ସ୍କ୍ଲେରୋଡର୍ମା (ଇଂରାଜୀ ଭାଷାରେ Scleroderma) ଏକ ଅଟୋଇମ୍ମ୍ୟୁନ ରୋଗ (autoimmune disease) ଦଳକୁ ବୁଝାଏ ଯେଉଁଥିରେ ଚର୍ମ (skin), ରକ୍ତ ନଳୀ (blood vessels), ମାଂସପେଶୀ (muscles) ଓ ଶରୀର ଅଭ୍ୟନ୍ତରସ୍ଥ ଅଙ୍ଗମାନଙ୍କରେ (internal organ) ପରିବର୍ତ୍ତନ ଆଣିପାରେ । ଏହି ରୋଗ କେବଳ ଚର୍ମରେ ବା ଚର୍ମା ସ‌ହିତ ଦେହ ଭିତର ଅଙ୍ଗ ମାନଙ୍କରେ ହୋଇପାରେ । ଏହି ରୋଗରେ ଚମ ମୋଟା ଓ ଶକ୍ତ ହୁଏ, ଥକ୍କା ଲାଗେ ଓ ଥଣ୍ଡା ପାଗରେ ଗୋଡ଼ ହାତର ଆଙ୍ଗୁଠିକୁ ରକ୍ତ ସରବରାହ କମିଯାଏ । ଏହି ଦଳର ଏକ ରୋଗ କ୍ରେସ୍ଟ ସିଣ୍ଡ୍ରୋମରେ (CREST syndrome), କ୍ୟାଲସିନୋସିସ (calcium deposits), ରେନ‌ଡ ସିଣ୍ଡ୍ରୋମ (Raynaud's syndrome), ଏସୋଫେଗସ ସମସ୍ୟା (esophageal), ସ୍କ୍ଲେରୋଡାକ୍ଟିଲି (thickening of the skin of the fingers and toes) ଓ ଟେଲାଞ୍ଜିଏକ୍ଟାସିସ (areas of small dilated blood vessels) ହୋଇପାରେ ।
ଏହାର କାରଣ ଅଦ୍ୟାବଧି ଅଜ୍ଞାତ ଅଛି । ଏହି ରୋଗର ସଙ୍କଟ କାରକ ମଧ୍ୟରେ ପାରିବାରିକ ଇତିହାସ, ଜେନେଟିକ (genetic) କାରକ, ସିଲିକା (silica) ସଂସ୍ପର୍ଷ ଉଲ୍ଲେଖ‌ଯୋଗ୍ୟ । ଇମ୍ମ୍ୟୁନ ସିସ୍ଟମ ନିଜ ଦେହର ସୁସ୍ଥ ତନ୍ତୁକୁ ଆକ୍ରମଣ କରିବାରୁ କନେକ୍ଟିଭ ତନ୍ତୁ (connective tissue) ଅସାଧାରଣ ଭାବରେ ବଢ଼ିଯାଏ । ଲକ୍ଷଣ, ଚର୍ମ ବାୟୋପ୍ସି (skin biopsy), ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।
ବର୍ଷକୁ ପ୍ରତି ୧୦୦,୦୦୦ ଲୋକରେ ୩ ଜଣ ସ୍କ୍ଲେରୋଡର୍ମା ରୋଗରେ ଆକ୍ରନ୍ତ ହୁଅନ୍ତି । ମଧ୍ୟ ବୟସରେ ଏ ରୋଗ ଆରମ୍ଭ ହୁଏ । ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ଆକ୍ରାନ୍ତ ହୁଅନ୍ତି । ସନ ୧୭୫୩ରେ କାର୍ଲୋ କୁର୍ଜିଓ ପ୍ରଥମେ ସ୍କ୍ଲେରୋଡର୍ମା ବିଷୟ ଉପସ୍ଥାପନ କରିଥିଲେ, ଓ ସନ ୧୮୪୨ରେ ଲିପିବଦ୍ଧ କରିଥିଲେ । ସ୍କ୍ଲେରୋଡର୍ମା ଶବ୍ଦଟି ଗ୍ରୀକ ଭାଷାରୁ ନିଆଯାଇଛି; ସ୍କ୍ଲେରୋସିସ ଅର୍ଥାତ୍ ଶକ୍ତ ଓ ଡର୍ମା ଅର୍ଥ ଚର୍ମ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ସୁଜାତା
ସୁଜାତା (୧୦ ଡିସେମ୍ବର ୧୯୫୨ ମସିହା - ୬ ଏପ୍ରିଲ ୨୦୧୧) ଜଣେ ଭାରତୀୟ ଅଭିନେତ୍ରୀ ଯିଏକି ତାମିଲ, ତେଲୁଗୁ, ମାଲୟଲମ, କନ୍ନଡ଼ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଥିଲେ, ଯିଏ ବିଭିନ୍ନ ଭାବନାକୁ ଚିତ୍ରଣ କରିବାରେ ସଂଯମତା ଏବଂ ସୁକ୍ଷ୍ମତା ପାଇଁ ବେଶ ଜଣାଶୁଣା । ସୁଜାତା ତାମିଲ ଚଳଚ୍ଚିତ୍ର ଶିଳ୍ପରେ ଭେଟେରାନ ନିର୍ଦ୍ଦେଶକ କେ ବାଲାଚାନ୍ଦର ଏବଂ ନିର୍ମାତା ପି.ଆର ଗୋବିନ୍ଦରାଜନ ଆଭାଲ ଅରୁ ଥୋଦର (୧୯୭୪)ରେ ନାୟକ ଭାବେ ପରିଚିତ ହୋଇଥିଲେ । ସେ ତାଙ୍କର ଅନେକ ଚଳଚ୍ଚିତ୍ରରେ କମଲ ହାସନଙ୍କ ସହ ଯୋଡି ହୋଇଥିଲେ । ସେ ପ୍ରମୁଖ ଅଭିନେତା N.T.R, Sivaji Ganesan, କମଲ ହାସନ, ରଜନୀକାନ୍ତ, ଅନନ୍ତନାଗ, ଶ୍ରୀନାଥ, ଆକକିନେନି ନାଗସ୍ୱାରା ରାଓ, କୃଷ୍ଣ ରାଜୁ, ଶୋଭାନ ବାବୁ ଏବଂ କୃଷ୍ଣଙ୍କ ସହ ଅଭିନୟ କରିଥିଲେ । ଚେନ୍ନାଇରେ ହୃଦଘାତରେ ତାଙ୍କର ମୃତ୍ୟୁ ଘଟିଛି ।
ମୃତ୍ୟୁ
ହୃଦଘାତ ପାଇଁ ଚିକିତ୍ସା ଚାଲିଥିବା ବେଳେ ସୁଜାତା ୬ ଏପ୍ରିଲ ୨୦୧୧ ମସିହାରେ ଚେନ୍ନାଇରେ ମୃତ୍ୟୁ ବରଣ କରିଥିଲେ ।
ଆଧାର
ଶ୍ରେଣୀ:୧୯୫୨ ଜନ୍ମ ଶ୍ରେଣୀ:୨୦୧୧ ମୃତ୍ୟୁ
ଆମଷ୍ଟରଡ଼୍ୟାମ
ଆମଷ୍ଟରଡ଼ମ, ନେଦରଲାଣ୍ଡର ରାଜଧାନୀ ।
ବାହାର ତଥ୍ୟ
ଶ୍ରେଣୀ:ରାଜଧାନୀ ସହର ଶ୍ରେଣୀ:ନେଦରଲାଣ୍ଡ
ନିମ୍ନ ରକ୍ତ ଶର୍କରା
ନିମ୍ନ ରକ୍ତ ଶର୍କରା ହେବାର ସବୁଠରୁ ସାଧାରଣ କାରଣ ହେଲା ଡାଏବେଟିସ ମେଲିଟସର ଔଷଧ ସେବନ ଯେଉଁମାନଙ୍କର ନାମ ଇନସୁଲିନ, ସଲଫୋନିଲୁରିଆ ଓ ବାଇଗୁଆନାଇଡ । ଡାଏବେଟିସ ଥିବା ଲୋକ ଅଳ୍ପ ଆହାର କଲେ, ଅତ୍ୟଧିକ ବ୍ୟାୟାମ କଲେ ଓ ଅଧିକ ଆଲକୋହୋଲ ପାନ କଲେ ଏହି ସଙ୍କଟ ବୃଦ୍ଧି ପାଏ । ଅନ୍ୟାନ୍ୟ କାରଣମାନଙ୍କର ନାମ: ବୃକ୍‌କ ଫେଲ ମାରିବା, କେତେକ ଅର୍ବୁଦ, ଯକୃତ ରୋଗ, ହାଇପୋଥାଇରଏଡିଜମ, ଭୋକିଲା, ଜନ୍ମଗତ ମେଟାବୋଲିଜମ ତୃଟି, ଅତ୍ୟଧିକ ସଂକ୍ରମଣ, ରିଆକଟିଭ ହାଇପୋଗ୍ଲାଇସେମିଆ ଓ ଆଲକୋହୋଲ ସ‌ହିତ ଅନେକ ଔଷଧ ।  ସୁସ୍ଥ ଶିଶୁ କିଛି ଘଣ୍ଟା ଧରି ଖାଦ୍ୟ ନ ଖାଇଥିଲେ ନିମ୍ନ ରକ୍ତ ଗ୍ଲୁକୋଜ ହୋଇଯାଏ ।
ରକ୍ତ ଶର୍କରା ସ୍ତର କେତେ ହେଲେ ହାଇପୋଗ୍ଲାଇସେମିଆ ବା ନିମ୍ନ ରକ୍ତଶର୍କରା କୁହାଯିବ ସେଥିରେ ତାରତମ୍ୟ ଅଛି । ଡାଏବେଟିସ ରୋଗୀର ଗ୍ଲୁକୋଜ ସ୍ତର ୭୦ ମିଗ୍ରା/ଡେ.ଲି.ରୁ କମ ଥିଲେ ନିର୍ଣ୍ଣୟାତ୍ମକ ହାଇପୋଗ୍ଲାଇସେମିଆ ହୁଏ । ଡାଏବେଟିସ ନ ଥିବା ଲୋକର ଲକ୍ଷଣ ଲେଖି, ଲକ୍ଷଣ ଦେଖାଯାଉଥିବା ବେଳେ ରକ୍ତ ଗ୍ଲୁକୋଜ ସ୍ତର ଓ ରକ୍ତ ଗ୍ଲୁକୋଜ ସଠିକ ହେଲେ ଲକ୍ଷଣ ଉନ୍ନତି ଇତ୍ୟାଦି ଥିଲେ ହାଇପୋଗ୍ଲାଇସେମିଆ ନିର୍ଣ୍ଣୟାତ୍ମକ ହୁଏ । ଅନ୍ୟଥା ଖାଦ୍ୟ ନ ଖାଇ ବା ବ୍ୟାୟାମ ପରେ ରକ୍ତ ଗ୍ଲୁକୋଜ ସ୍ତର ୫୦ମିଗ୍ରାରୁ କମ ଥିଲେ ନିର୍ଣ୍ଣୟ କରାଯାଏ । ନବଜାତ ଶିଶୁର ୪୦ ମିଗ୍ରାରୁ (୨.୨ ମିମୋଲ/ଲି) କମ ଥିଲେ ଓ ଲକ୍ଷଣ ସ‌ହିତ ଥିଲେ ୬୦ ମିଗ୍ରାରୁ (୩.୩ ମିମୋଲ/ଲି) କମ ଥିଲେ ହାଇପୋଗ୍ଲାଇସେମିଆ ନିର୍ଣ୍ଣୟ କରାଯାଏ । ରକ୍ତରେ ଇନସୁଲିନ ଓ ସି ପେପଟାଇଡ ସ୍ତର ଓ ଅନ୍ୟାନ୍ୟ ପରୀକ୍ଷା ଉପକାରୀ ହୋଇପାରେ । ହାଇପରଗ୍ଲାଇସେମିଆ ଏହାର ଠିକ ବିପରିତ ଅବସ୍ଥା ।
ଡାଏବେଟିସ ରୋଗୀଙ୍କର ଖାଦ୍ୟ ପରିମାଣ, ବ୍ୟାୟାମ ପରିମାଣ ଓ ଔଷଧ ନିୟନ୍ତ୍ରଣ କରି ରୋଗ ପ୍ରତିରୋଧ କରିହୁଏ । ଲୋକ ଯଦି ଅନୁଭବ କରେ ଯେ ତାହାର ରକ୍ତ ଶର୍କରା ସ୍ତର କମ ଅଛି ତାହେଲେ ଗ୍ଲୁକୋଜ ମନିଟର ବ୍ୟବ‌ହାର କରିବାକୁ ଉପଦେଶ ଦିଆଯାଏ ।  ପ୍ରାରମ୍ଭିକ ଲକ୍ଷଣ ପ୍ରକାଶ ପାଉଥିବା ଲୋକଙ୍କର ବାରମ୍ବାର ରୁଟିନ ପରୀକ୍ଷା କରାଯାଏ ।  ହାଇପୋଗ୍ଲାଇସେମିଆ ଥିଲେ ସାମାନ୍ୟ ଶର୍କରା ବା ଡେକ୍ସଟ୍ରୋଜ ଦିଆଯାଏ ।  ପାଟିରେ ଖାଇବାକୁ ଅକ୍ଷମ ଥିଲେ ଗ୍ଲୁକାଗନ ଇଞ୍ଜେକସମ ଦେଲେ ଉପକାର ମିଳେ ।  ଡାଏବେଟୋସ ନ ଥିବା ଲୋକ‌କୁ କାରଣ ଅନୁସାରେ ଚିକିତ୍ସା କରାଯାଏ ଓ ସ୍ୱାସ୍ଥ୍ୟପ୍ରଦ ଖାଦ୍ୟ ଦିଆଯାଏ । ବେଳେ ବେଳେ ଇଡିଓପାଥିକ ପୋଷ୍ଟପ୍ରାଣ୍ଡିଆଲ ସିଣ୍ଡ୍ରୋମକୁ (ରକ୍ତ ଶର୍କରା ଠିକ ଥାଇ ମଧ୍ୟ ଲକ୍ଷଣ ପ୍ରକାଶିତ ହୁଏ) ଭୂଲ କ୍ରମେ ହାଇପୋଗ୍ଲାଇସେମିଆ ନିର୍ଣ୍ଣୟ କରାଯାଏ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ହିରଣ୍ମୟୀ ମିଶ୍ର
ହିରଣ୍ମୟୀ ମିଶ୍ର (ଜନ୍ମ : ୨ ଜୁନ ୧୯୬୮) ଜଣେ ଓଡ଼ିଆ ସାହିତ୍ୟିକା ।
ହିରଣ୍ମୟୀ
ଆଧାର
ଶ୍ରେଣୀ:୧୯୬୮ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଗାଳ୍ପିକ ଶ୍ରେଣୀ:ଓଡ଼ିଆ ଔପନ୍ୟାସିକ
ପ୍ରତାପଗଡ଼, ରାଜସ୍ଥାନ
ଏକ ଭାରତୀୟ ଅଟେ । ଏହା ଉତ୍ତର ପ୍ରଦେଶର ପ୍ରତାପଗଡ଼ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୫.୮୯୬୪ ଉତ୍ତର ଅକ୍ଷାଂଶ ଓ ୮୧.୯୪୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୬୨ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୭୭୪୦ ଅଟେ । ସେଥି ମଧ୍ୟରୁ ୫୧.୭୭% ଜଣ ପରୁଷ ହୋଇଥିବା ବେଳେ ୪୮.୨୩% ଜଣ ନାରୀ ଅଟନ୍ତି । ର ସାକ୍ଷରତା ହାର ୫୮.୮୫% ଅଟେ । ଏହା ଜାତୀୟ ହାରଠାରୁ ୫.୯୯% ପ୍ରତିଶତ ଅଧିକ ଅଟେ । ସେଥିରୁ ୩୬.୩୭% ପ୍ରତିଶତ ପୁରୁଷ ଓ ୨୨.୪୮% ନାରୀ ଅଟନ୍ତି । ୧୬.୪୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ।
ଆଧାର
ଶ୍ରେଣୀ:ଉତ୍ତର ପ୍ରଦେଶର ସହର
ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ2
ଟ୍ରେଞ୍ଚ ଫୁଟ
ଟ୍ରେଞ୍ଚ ଫୁଟ ବା ଖାଇ ପାଦ ଏକ ପ୍ରକାର ରୋଗ ଯେଉଁଥିରେ ଆର୍ଦ୍ରତା ଯୋଗୁ ପାଦର କ୍ଷତି ହୋଇଥାଏ । ପ୍ରାରମ୍ଭିକ ଲକ୍ଷଣଗୁଡ଼ିକରେ ପାଦ ଝିମଝିମ, ଗଲୁ ଓ କାଲୁଆ ହୁଏ । ପାଦର ରଙ୍ଗ ଲାଲ କିମ୍ବା ନୀଳ ବର୍ଣ୍ଣ ହୋଇପାରେ । ଅବସ୍ଥା ଖରାପ ଦିଗାକୁ ଗତି କଲେ ପାଦ ଫୁଲିଯିବା ସ‌ହିତ କ୍ଷୟ ହୋଇ ଗନ୍ଧ ଆରମ୍ଭ ହୋଇପାରେ । ରୋଗ ଜଟିଳ  ହେଲେ ଚର୍ମ ଭାଙ୍ଗିଯାଏ କିମ୍ବା ସଂକ୍ରମଣ ହୋଇପାରେ ।
ଦୀର୍ଘ ସମୟ ଧରି ପାଦ ଥଣ୍ଡା, ଆର୍ଦ୍ର ଏବଂ ଅନେକ ସମୟରେ ଅପରିଷ୍କାର ଅବସ୍ଥାରେ ରହିଲେ ଟ୍ରେଞ୍ଚ ପାଦ ସୃଷ୍ଟି ହୁଏ । ଥଣ୍ଡାର ଡିଗ୍ରୀ ବରଫ ଉତ୍ତାପଠାରୁ କମ୍ ରହିବା ଆବଶ୍ୟକ କିନ୍ତୁ ବରଫ ଉତ୍ତାପ ଥିଲେ ଫ୍ରଷ୍ଟବାଇଟ୍ ରୋଗ ହେବ । ୧୦ ଘଣ୍ଟା ମଧ୍ୟରେ ଦ୍ରୁତ ଗତିରେ ଏହା ଆରମ୍ଭ ହୋଇପାରେ । ବିପଦ ସଂକଟ ମଧ୍ୟରେ ଅତ୍ୟଧିକ ଟାଇଟ ବୁଟ ଜୋତା ପିନ୍ଧିଲେ ଏବଂ ଗତି ନ କଲେ ଏହା ହୁଏ । ଅନ୍ତର୍ନିହିତ ପ୍ରଣାଳୀରେ ଥଣ୍ଡା ଯୋଗୁ ରକ୍ତନଳୀ ସଂକୁଚିତ ହେବା ଫଳରେ ପାଦକୁ ପର୍ଯ୍ୟାପ୍ତ ପରିମାଣର ରକ୍ତ ପ୍ରବାହ ହୁଏ ନାହିଁ । ଲକ୍ଷଣ ଏବଂ ପରୀକ୍ଷା ଉପରେ ରୋଗ ନିର୍ଣ୍ଣୟ କରାଯାଏ ।
ଏହି ରୋଗ ପ୍ରତିରୋଧ ନିମନ୍ତେ ପାଦକୁ ଉଷୁମ, ଶୁଷ୍କ ଏବଂ ପରିଷ୍କାର ରଖିବା ଉଚିତ । ରୋଗ ହେବା ପରେ ଧୀରେ ଧୀରେ ପୁନଃ ଉଷୁମ ପ୍ରକ୍ରିୟାରେ ଯନ୍ତ୍ରଣା ନିବାରକ ଔଷଧ ଆବଶ୍ୟକ ହୋଇପାରେ । ଚିକିତ୍ସା ପରେ ମଧ୍ୟ ମାସ ମାସ ଧରି ଯନ୍ତ୍ରଣା ରହିପାରେ | ନଷ୍ଟ ହୋଇଥିବା ଟିସୁ କିମ୍ବା ଆମ୍ପ୍ୟୁଟେସନ୍ ନଷ୍ଟ ହୋଇଥିବା ତନ୍ତୁ ବାହାର କରିବା ନିମନ୍ତ ଅସ୍ତ୍ରୋପଚାର ବା ଆମ୍ପୁଟେସନ ଆବଶ୍ୟକ ହୋଇପାରେ ।
ମିଲିଟାରୀରେ କାମ କରୁଥିବା ସୈନିକମାନେ ସାଧାରଣତଃ ପ୍ରଭାବିତ ହୁଅନ୍ତି, ଯଦିଓ ଭୂମିହୀନ ଲୋକମାନେ ମଧ୍ୟ ଏହାର ଶିକାର ହୁଅନ୍ତି । ଋଷିଆରୁ ୧୮୧୨ ମସିହାର ଶୀତଦିନେ ନେପୋଲିୟନ ଫେରିବା ସମୟରେ ଏହି ରୋଗ ଦେଖାଯାଇଥିଲା । ଟ୍ରେଞ୍ଚ ଶବ୍ଦଟି ପୃଥିବୀ ମହାଯୁଦ୍ଧ ସମୟରେ ହେଉଥିବା ଟ୍ରେଞ୍ଚ ଯୁଦ୍ଧରୁ ଆସିଛି ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଆଲକ୍ଲୋମେଟାସୋନ
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମର ଲାଲ ରଙ୍ଗ, ପୋଡ଼ାଜଳା, ବ୍ରଣ, ଚର୍ମ ପତଳା, ଏବଂ ଚମରେ ଗାଅର ପଡ଼ିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୁସିଙ୍ଗ ସିଣ୍ଡ୍ରୋମ ଏବଂ ସଂକ୍ରମଣ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହାର ମଧ୍ୟମ ଶକ୍ତି ଥାଏ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ